Συνέντευξη : Kappa – Sack of Dreams – Rockap.gr\nMEGAVAT – “Χορεύεις με τον διάβολο”\nRock Outing Series No9 - The Magic Bus!\nVerbal Delirium live @ kookoo 09.04.2012\nΑπό το 1993 που ξεκίνησε παίζοντας με τους ‘Μέρες Οργής’, και τους ‘Ear’ που ήρθαν λίγο αργότερα (1997), μέχρι τους ‘MonDieu’ (1999), τους ‘Minnie Driver’ (2002) και τους ‘Sunday’ (2005), ο Κappa απέδειξε ότι αγαπάει την μουσική. Με γούστα που ξεκινούν από την ψυχεδέλεια των 60ς, περνάνε στο progressive των 70ς, αλλά δε σταματούν στο grunge των 90ς, η μουσική ήταν αδύνατον να μείνει εκτός συζήτησης!\nΤην αφορμή έδωσε η πρώτη ολοκληρωμένη κυκλοφορία του project Kappa με τίτλο “Sack of Dreams”. Ο Κώστας ή κατά κόσμο Kappa, αναφέρθηκε στα όνειρα, τις σκοτεινές πλευρές του, τις παλιές μουσικές συνθέσεις του. “Το ταξίδι απ’ την μουσική στο βίωμα και το αντίστροφο”, όπως γράφει ο ίδιος, αποτέλεσε τη βάση μίας συζήτησης ούτε folk, ουτε rock, ούτε και τόσο alternative.\n– Το “Sack of Dreams” περιλαμβάνει και τραγούδια αρκετά παλιά, που είχες ήδη γράψει στο παρελθόν. Με ποιο σκεπτικό αποφάσισες να τα βγάλεις τώρα, όχι σαν ένα δίσκο που να περιλαμβάνει μόνο τα παλιά σου, αλλά στην ουσία σαν δίσκο κολλάζ παλιών και νέων σου δημιουργιών;\nΓια πολλούς λόγους. Καταρχήν, τα συγκεκριμένα κομμάτια υπάρχουν σαν demo, αφού τον καιρό που τα συνέθεσα τα είχα παράλληλα ηχογραφήσει. Σαν πρώτη κίνηση για το project αυτό, το Kappa, διάλεξα κάποια απ’ αυτά τα τραγούδια, που είχα παρατήσει, αλλά και τραγούδια από προηγούμενα σχήματα που είχα κάνει και που προσέδιδαν ένα άλλο ύφος σε σύγκριση με ό,τι είχα κάνει στο παρελθόν, μιλώντας πάντα μουσικά. Ένας βασικός λόγος επίσης είναι ότι τα συγκεκριμένα τραγούδια τα αγαπώ πολύ και ήθελα να κάνω κάτι μ’ αυτά. Έκανα μία λίστα λοιπόν, στο μυαλό μου, τα ξανάκουσα για να δω ποια ταιριάζουν μεταξύ τους, αλλά και ποια μιλούσανε πιο πολύ στην φάση που περνούσα όταν ηχογραφούσα το δίσκο.\n– Είπες ότι χρησιμοποίησες αυτά τα τραγούδια γιατί θα σε βοηθούσαν στο ύφος που ήθελες να δώσεις στη συγκεκριμένη δουλειά. Υπήρχε δηλαδή εξ αρχής συγκεκριμένο concept γύρω απ’ το ύφος του δίσκου;\nΌπως ανέφερα πριν, τα συγκεκριμένα κομμάτια, σε προηγούμενα σχήματα που είχα κάνει, κάτω από άλλα ονόματα, σαν γκρουπ, δεν παίζονταν όπως ήθελα, όσον αφορά στο στυλ της μουσικής, ξέφευγαν τελείως απ’ την αρχική, βασική ιδέα που πάντα προτιμούσα. Επειδή υπάρχουν πολλά κομμάτια στο ακουστικό ύφος, αυτό το project ήθελα να είναι μία αρχή για να ξεκαθαρίσω στο μυαλό μου, κατά κάποιο τρόπο, όλα αυτά τα demos που έχω γράψει κατά καιρούς και να τα βάλω σε μία σειρά, ώστε να υπάρξει μια μελλοντική συνέχεια σ’ αυτά που κάνω. Γιατί εκτός απ’ αυτόν το δίσκο, που έχεις στα χέρια σου, επεξεργάζομαι και κάποια άλλα πράγματα για μετά, καθώς και κάποια τραγούδια σε λίγο διαφορετικό ύφος. Ήδη ηχογραφώ κάποια κομμάτια, για ένα EP που θα ήθελα να είναι free download, και ίσως για κάποιο 7ιντσο δίσκο.\n-Το πιο παλιό κομμάτι είναι του ’98. Κατά πόσο τέτοιες μουσικές σε αντιπροσωπεύουν τώρα, δεδομένου ότι αλλάζει ο άνθρωπος, μεγαλώνει και αναθεωρηθεί κάποιες προσωπικές του θέσεις;\nΑυτά τα κομμάτια με αντιπροσωπεύουν πολύ ως άνθρωπο και ως τραγουδοποιό. Για παράδειγμα, το πρώτο κομμάτι, που ονομάζεται “Hopesong”, αντιπροσωπεύει όλη εκείνη την περίοδο της εφηβίας και της ανησυχίας μου, κι όλα αυτά που σκεφτόμουν τότε, το ’98. Παράλληλα όμως, και σαν κομμάτια και τα 10 που υπάρχουν μέσα στο δίσκο με αντιπροσωπεύουν σαν χαρακτήρα ακόμα. Είναι ας πούμε σαν προσωπικές αξίες.\n– Μιλάμε για ‘καθαρά προσωπικά τραγούδια’, που κουβαλάνε πολλά χαρακτηριστικά της προσωπικότητάς σου, κι αν θες, της κοσμοθεωρίας σου. Ποια είναι η θέση των ονείρων μέσα στον μουσικό σου κόσμο, και τί είδους όνειρα αρέσκεσαι να εκφράζεις;\nΤο συγκεκριμένο concept πραγματεύεται τα όνειρα. Μιλάμε και για τα όνειρα που βάζουμε σαν άνθρωποι και σχετίζονται με το τί θα κάνουμε, αλλά επίσης, επειδή είναι παλιά τραγούδια, αντιπροσωπεύουν και τα όνειρα που είχα πιο μικρός. Αρέσκομαι λοιπόν στο να εκφράζω παλιά και νέα όνειρα αρκεί να ξέρω ότι έχουν καρδιά και ψυχή.\n– Το τραγούδι “Sack of Dreams”, η νέα δημιουργία του άλμπουμ, αποτελεί πλοηγό της δουλειάς σου. Ποιο ήταν το concept της σύλληψής του;\nΤο “Sack of Dreams (Parts 1&2)” περιγράφει κατά κάποιον τρόπο όλο το concept του cd. Το συγκεκριμένο τραγούδι δανείζεται μουσικές, αλλά και στιχουργικές ιδέες από τα υπόλοιπα τραγούδια του δίσκου, οπότε αποτελεί, κατά μία έννοια, μία περίληψη ή μία κατακλείδα που αφορά στη συγκεκριμένη δουλειά.\n– Υπάρχει μια αντίθεση ανάμεσα στο demo, που μου είχες δώσει, και στο cd, αλλά και στη θέση σου ‘τότε’ με ‘τώρα’. Τότε είχες αποφασίσει να κάνεις ένα lo-fi δισκάκι, κατά βάση ακουστικό, με κάποια πλήκτρα και εφέ, όπως μου είχες πει. Τώρα ακούμε κάτι εντελώς διαφορετικό, πάλι lo-fi, αλλά μακριά απ’ το ακουστικό concept. Τί μεσολάβησε και οδήγησε σ’ αυτή την αλλαγή;\nΟ βασικός λόγος ήταν σίγουρα η συνεργασία μου με τον Νικόδημο Τριαρίδη, ο οποίος επιμελήθηκε το mix και το mastering. Τα demo που είχες ακούσει είχαν ακόμα πολύ δουλειά (δρόμο) στις ηχογραφήσεις και στα mix. Αρχικά, ηχογραφούσα στο Jam studio, όπου εκεί ηχογραφήθηκαν τα βασικά tracks. Η λεπτομερής δουλειά όμως, έγινε στο Run Devil Run studio, με μια πολύ καλή συνεργασία με τον Νικόδημο, ο οποίος “έφερε” αν θες, τα τραγούδια (αλλά πιο βασικά τα mix) εκεί που και οι δύο θέλαμε. Αυτό βέβαια, δεν μειώνει τη δουλειά που έγινε στο Jam με τον Χρήστο Κουτσοχρήστο, που είχε καθαρά δουλειά ηχολήπτη, κάτι που ήθελε και ο ίδιος.\n– Υπάρχει άλλη μια αντίθεση που αφορά στη συμμετοχή σου, στο παρελθόν, ως μπασίστας, στους Cain. Πώς γίνεται από την ψυχεδέλεια των 60ς να τα σπας σε μία progressive metal μπάντα;\nΕίναι αυτό που λέγαμε τις προάλλες, ότι όλοι έχουμε και μία σκοτεινή πλευρά. Εμένα αυτή η σκοτεινή πλευρά εκφράστηκε μέσα απ’ αυτήν την μπάντα, όπου δεν έπαιζα δικές μου συνθέσεις. Ήμουν session μουσικός, όπως και ο Φώτης Τσακιρίδης στα drums. Στην αρχή άκουσα κάτι στα τραγούδια που μου άρεσε, γιατί εκτός από τις πιο “παλιές” και τις πιο alternative επιρροές που έχω, μ’ αρέσουν και τα δυνατά σχήματα των 90ς, όπως οι Faith No More, οι Alice in Chains. Οι επιρροές λοιπόν του Γιώργου Γαλανού, (www.myspace.com/georgecainmusic), που γράφει τα κομμάτια και τη σύνθεση πατάνε εκεί αρκετά, οπότε και μουσικά οι δρόμοι παραπέμπουν εκεί, αλλά και το progressive σαν στοιχείο μ’ αρέσει, γιατί ακούω αρκετά progressive 70ς. Μ’ αρέσει που μπορώ να εκφράσω και τις δύο πλευρές. Μέσα από δικιά μου μουσική δεν έχω καταφέρει να εκφράσω τη σκοτεινή τόσο πολύ. Αυτή τη στιγμή πρέπει να σου πω, ότι παίζω μπάσο σε μία άλλη μπάντα alternative, τους Room Gardener (www.myspace.com/roomgardener), στην οποία γράφουμε όλοι, με την Βένια (φωνή-κιθάρα) όμως και τον Βένη (κιθάρα) να δίνουν τις περισσότερες ιδέες/τραγούδια. Στην ίδια μπάντα στα drums έχουμε τον Στράτο, ο οποίος παίζει τύμπανα και στην live Kappa μπάντα, ενώ δύο απ’ τα τραγούδια του δίσκου “Sack of Dreams” τα έχουμε ηχογραφήσει μαζί του.\n-Έχεις ακούσει τελευταία κάποιο δισκάκι ελληνικής εσοδείας που να σου έχει κάνει εντύπωση; Κι αν ναι ποιο είναι αυτό και γιατί;\nΤον τελευταίο χρόνο έχω ακούσει αρκετά ελληνικά αγγλόφωνα άλμπουμς και τα περισσότερα δείχνουν ότι επιτέλους γίνεται, σιγά-σιγά, μια πιο σωστή κίνηση προς αυτό το ύφος μουσικής, που -με τα δεδομένα της χώρας μας- τώρα δημιουργείται. Κάποιο συγκεκριμένο δεν θα σου πω, γιατί μπορεί να αδικήσω πολλούς! Το σίγουρο είναι ότι αξίζουν την προσοχή σας!\n– Το “Sack of Dreams” έχει δομηθεί πάνω στην αίσθηση αισιοδοξίας και παιδικότητας. Είσαι αισιόδοξος ως άνθρωπος και τί ρόλο παίζει η μουσική σου στο να παραμένεις στην ίδια συναισθηματική πλευρά;\nΘα διαφωνήσω λίγο, γιατί ειλικρινά δεν είμαι και τόσο αισιόδοξος. Είμαι όμως όταν πιστεύω σε ανθρώπους ή σε μουσικές που αγαπάω. Ο ρόλος της μουσικής είναι τόσο μεγάλος για μένα, που πολλές φορές φέρνει και την επιβεβαίωση, ότι όταν θέλουμε, μπορούμε να είμαστε ευτυχισμένοι έστω για 44 λεπτά και 35 δευτερόλεπτα σ’ αυτήν την παράξενη, αλλά και αιφνιδιαστικά όμορφη ζωή μας.\nΣυνέντευξη με τους Below The Bottom


Απριλίου 18, 2021 4:24 μμ\nΕίναι ανήθικο να ισοπεδώνονται οι υγιείς ιδιωτικές εταιρίες με αεριτζήδες αετονύχηδες\nΑεριτζήδες, κρατικοδίαιτα τρωκτικά, επαγγελματίες μακρυχέρηδες, παραμένουν πρωταγωνιστές σκανδάλων, σε μια χώρα υπο κηδεμονία, σε ένα αποδιοργανωμένο κράτος, επιλεκτικών σχέσεων και ελιτίστικης νοοτροπίας.\nΜετά το φιάσκο με τις μάσκες στα σχολεία και την επιβράβευση των κουρασμένων υπαλλήλων στις επιτροπές με πρόσθετο μπόνους (βλέπε παρακάτω) για την αδράνεια τους προφανώς, η είδηση ότι κηρύχθηκε έκπτωτη από τον πρώτο δημόσιο διαγωνισμό για self-tests η εταιρεία Swiss Med ολοκληρώνει τον επώδυνο (για τους πολίτες) κύκλο της ανικανότητας.\nΗ Γενική Γραμματεία Προστασίας του Πολίτη κήρυξε έκπτωτη, την τελευταία στιγμή, την εταιρία Swiss Med από την οποία παρήγγειλε 3.000.000 self test αντί 10.080.000 ευρώ. Η προθεσμία για την παράδοση των τεστ έληγε στις 13/4/2021 ενώ προηγήθηκε μεταβίβαση της SWISS MED στις 12/4/2021.\nΣε περίοδο πανδημίας τα αντανακλαστικά της κυβέρνησης παραμένουν απελπιστικά αργά.\nΕίχαμε προτείνει εδώ και καιρό ότι είναι αναγκαία η δημιουργία μιας ομάδας αδιάφθορων που θα ελέγχει τα πάντα στον δημόσια διαχείριση κονδυλίων και τις αναθέσεις κάθε είδους και μορφής, με την υποχρέωση να ελέγξει και οτιδήποτε έχει ανατεθεί προηγουμένως. Είναι ανήθικο να ισοπεδώνονται οι υγιείς ιδιωτικές εταιρίες με αεριτζήδες αετονύχηδες.\nΜε την δημόσια υγεία δεν έχει το δικαίωμα να παίζει κανείς. Από τις 13/4/ 2021 τα self-tests που λείπουν αφήνουν ανοχύρωτους τους πολίτες. Ποιος θα λογοδοτήσει για αυτό; Πόσο θα πληρώσουν την αγορά άλλων τεστ οι πολίτες και σε ποια τιμή; Γιατί το καθεστώς ζούγκλας σε εποχή πανδημίας έχει αφηνιάσει;\nΠοιοι παρατρεχάμενοι, ποιες επιτροπές, ποια υπουργικά γραφεία ευθύνονται; Ποιοι δεν έκαναν σωστά την δουλειά τους;\nΜπόνους έως και 10.000 ευρώ έκαστος\nΌπως αποκάλυψε η aftodioikisi.gr, μετά τις μάσκες «κουκούλες» των εκατομμυρίων ευρώ, τις περίφημες «εξυπηρετήσεις» σε μία περίοδο που τα κρατικά έσοδα στενάζουν, ο κ. Παπαστεργίου εμφανίζεται ιδιαίτερα γαλαντόμος με ορισμένους, «εκλεκτούς» υπαλλήλους της Κεντρικής Ένωσης Δήμων Ελλάδας (ΚΕΔΕ), μοιράζοντας τους, ούτε λίγο ούτε πολύ, 221.000 ευρώ!!! Πρόκειται, για 39 υπαλλήλους οι οποίοι έλαβαν ως «μπόνους» για συμμετοχή τους σε Επιτροπές της ΚΕΔΕ αλλά και στον περίφημο διαγωνισμό για τις μάσκες «κουκούλες» ποσά που κυμαίνονται από 3.000 έως 10.000 ευρώ έκαστος!!!\nΚατηγορίαΗ ΕΛΛΑΔΑ ΤΗΣ ΔΗΜΙΟΥΡΓΙΑΣΟμάδα Αδιάφθορων\n← Previous Story Εθνικό ταμείο πλούτου – Ένα νέο μοντέλο μείωσης ανισοτήτων\nNext Story → Η ελληνική ναυτιλία καταλύτης ενός νέου εθνικού στόχου: ο Πειραιάς να γίνει η Silicon Valley για τη θαλάσσια τεχνολογία


Επιστολή για το τμήμα ΤΕΙ της Ναυπάκτου\nΠαρασκευή, 28 Σεπτέμβριος 2012 16:33\nΑπό τον κ. Βασίλη Τριανταφύλλου ,Καθηγητή -Προϊστάμενο του τμήματος ΤΕΣΥΔ του ΤΕΙ Μεσολογγίου, λάβαμε και δημοσιεύουμε την ακόλουθη επιστολή. Ως agrinionews.gr να του επισημάνουμε ότι δεν αναφέραμε οτι κλείνει το τμήμα αλλα πως ξανά διακινούνται σχετικά σενάρια. Θεωρώντας απολύτως καλόπιστη και εποικοδομητική την παρέμβασή του αντιπαρερχόμαστε την αναφορά πως » η επιλογή του χρόνου της σχετικής δημοσίευσης (εγγραφές πρωτοετών) δημιουργεί απορίες».\nΓια μία ακόμα φορά την τελευταία 5ετία το τμήμα ΤΕΣΥΔ μετακινείται στο Μεσολόγγι. Σήμερα αφορμή για αυτό είναι το σχέδιο «Αθηνά». Οι συντάκτες του άρθρου θα έπρεπε να είναι πιο προσεκτικοί και όπως επιβάλει και η δημοσιογραφική δεοντολογία να έχουν απευθυνθεί και στην διοίκηση του ιδρύματος, τμήματος για την διασταύρωση της σχετικής «φήμης».\nΑναφορικά με την σχετική φήμη:\n1. Το σχέδιο «Αθηνά» θα τύχει επεξεργασίας από την ΑΔΙΠ και θα πρέπει να ακολουθεί τα γενικά κριτήρια που θέτει ο νόμος . Σύμφωνα με τα κριτήρια που έχουν διαρρεύσει στο Τύπο (αριθμός εισακτέων, ενεργών φοιτητών, αποφοίτων, αριθμός μελών Ε.Π.) το τμήμα ΤΕΣΥΔ δεν εμπίπτει σε καμία από αυτές τις κατηγορίες.\n2. Το τμήμα ΤΕΣΥΔ είναι από το πιο ανταγωνιστικά τμήματα των ΤΕΙ και Πανεπιστημίων. Στα μόλις 8 χρόνια λειτουργίας του έχει: αξιολογηθεί εξωτερικά (στα 5 πρώτα το 2010) με εξαιρετικά αποτελέσματα, διεξαγάγει διεθνώς ανταγωνιστική έρευνα συμμετέχοντας σε διεθνείς ερευνητικές κοινοπραξίες διεκδικώντας έργα που χρηματοδοτούνται από Ευρωπαϊκές πρωτοβουλίες (FP7, COST κ.λ.π), έχει υποστηρίξει την διεξαγωγή θερινών σχολείων (και από το 2013 διεθνούς θερινού σχολείου) και συνεδρίων κ.λ.π.\n3. Είναι από τα ελάχιστα τμήματα ΤΕΙ στα οποία δόθηκε η δυνατότητα οργάνωσης αυτοδύναμου μεταπτυχιακού προγράμματος (ένα από τα 9 που εγκρίθηκαν). Η ημερομηνία έναρξης τοποθετείται το Φεβρουάριο του 2013.\n4. Συνεισφέρει μέσω των προγραμμάτων (έρευνας, μεταπτυχιακού και κατάρτισης) πάνω από 200.000 ευρω στο ΤΕΙ/Μ και στην Επιτροπή Ερευνών και εάν το θεσμικό πλαίσιο ήταν διαφορετικό θα μπορούσε μεγάλο μέρος των χρηματοδοτικών του αναγκών να καλύπτεται από ιδίους πόρους.\nΘα μπορούσα να αναφερθώ και σε πολλά άλλα που έχουν γίνει κατορθωτά από τις προσπάθειες και την ποιότητα του προσωπικού (ακαδημαϊκό και διοικητικό), με την στήριξη και του ΤΕΙ/Μ, με αποτέλεσμα να αποτελεί ένα από πιο ανταγωνιστικά προγράμματα σπουδών στην τριτοβάθμια εκπαίδευση. Αυτό αποδεικνύεται άλλωστε και από την επιτυχία των αποφοίτων μας στην επαγγελματική τους ζωή τόσο στην Ελλάδα όσο και στο εξωτερικό.\nΣημαντικό μέρος της επιτυχίας οφείλεται και στην χωροθέτηση του τμήματος στην Ναύπακτο αφού λόγω της γειτνίασης με την Πάτρα αποτελεί πόλο έλξης για περισσότερους επιστήμονες.\nΗ επιλογή του χρόνου της σχετικής δημοσίευσης (εγγραφές πρωτοετών) δημιουργεί απορίες την ώρα μάλιστα που σε κανένα σχετικό δημοσίευμα δεν έχει αναφερθεί το τμήμα ΤΕΣΥΔ.\nΘα παρακαλούσα στο μέλλον και στην δύσκολη για όλους συγκυρία να μην συνεισφέρετε στη γενικότερη σύγχυση που επικρατεί στην κοινωνία και να σεβαστείτε την ανάγκη που υπάρχει στον ευαίσθητο χώρο της παιδείας για ηρεμία. Σε κάθε περίπτωση είμαι στην διάθεση σας για την παροχή πληροφοριών που αφορούν το τμήμα ΤΕΣΥΔ.\nΗ μετακίνηση ή κλείσιμο ενός τμήματος 3βμιας εκπαίδευσης δεν είναι μια απλή υπόθεση και μπορεί να ανατρέψει την χημεία που έχει επιτευχθεί, να ενισχύσει της τάσεις φυγής προς άλλες «πολιτείες» και εν τέλει να καταστρέψει ότι επιτυχημένο έχει γίνει μέχρι σήμερα. Είναι συνηθισμένο άλλωστε στο νομό μας – με την αντίληψη της πόλης κράτος – να βγάζουμε μόνοι μας τα μάτια με τελικό αποτέλεσμα την ενίσχυση του πόλου της Πάτρας σε βάρος όλων των άλλων.


Κατά την 1η και τη 2η εβδομάδα εγκυμοσύνης στην πραγματικότητα δεν υπάρχει εγκυμοσύνη, αλλά το σώμα προετοιμάζεται για το θαύμα της γονιμοποίησης του ωαρίου και της εμφύτευσης του εμβρύου στη μήτρα. Ως αφετηρία της μέτρησης της ηλικίας της κύησης εκλαμβάνεται η πρώτη ημέρα της τελευταίας περιόδου. Τα ορμονικά ερεθίσματα, τα οποία ρυθμίζουν τον εμμηνορρυσιακό κύκλο της γυναίκας καθορίζουν και τις γόνιμές της μέρες.\n1η και τη 2η εβδομάδα εγκυμοσύνης - Τι είναι η έμμηνος ρύση;\nΟ ιατρικός όρος, που χρησιμοποιούμε όταν αναφερόμαστε στην περίοδο είναι έμμηνος ρύση. Η έμμηνος ρύση χαρακτηρίζεται από την εκροή αίματος, εκκρίσεων και κατεστραμμένου βλεννογόνου του ενδομητρίου από τον κόλπο και επαναλαμβάνεται κυκλικά περίπου μία φορά το μήνα.\nΩς αφετηρία του εμμηνορρυσιακού κύκλου εκλαμβάνεται η πρώτη ημέρα της έμμηνου ρύσεως. Ως μήκος του κύκλου ορίζουμε το διάστημα, που μεσολαβεί μεταξύ της πρώτης ημέρας ενός κύκλου και της πρώτης ημέρας του επόμενου κύκλου και κατά μέσο όρο έχει διάρκεια 28 ημερών. Κατά τη διάρκεια του εμμηνορρυσιακού κύκλου τα έσω γεννητικά όργανα υπόκεινται σε μία σειρά λειτουργικών αλλαγών, κάτω από την επίδραση συγκεκριμένων ορμονών. Το ενδομήτριο είναι ο ειδικός ιστός, ο οποίος καλύπτει εσωτερικά την ενδομητρική κοιλότητα και αποτελείται από δύο στρώματα, ή στοιβάδες, όπως λέγονται. Προσκολλημένη στο τοίχωμα της ενδομητρικής κοιλότητας βρίσκεται η βασική στοιβάδα. Πάνω στη βασική στοιβάδα βρίσκεται προσκολλημένη η λειτουργική στοιβάδα. Το πάχος της λειτουργικής στοιβάδας μεταβάλλεται κατά τη διάρκεια του κύκλου.\nΗ λειτουργική στοιβάδα του ενδομητρίου λίγο πριν αρχίσει η περίοδος έχει μεγάλο πάχος και είναι πλούσια σε αγγεία και θρεπτικά στοιχεία. Η πτώση των επιπέδων των ορμονών στο τέλος του προηγούμενου κύκλου έχει ως αποτέλεσμα τη σταδιακή αποκόλληση της λειτουργικής στοιβάδας. Σε μία γυναίκα με διάρκεια κύκλου 28 ημερών η αποκόλληση της λειτουργικής στοιβάδας ολοκληρώνεται συνήθως μέσα στις πρώτες 5 ημέρες του κύκλου. Λέμε πως η λειτουργική στοιβάδα αποπίπτει.\nΈτσι κατά τις πέντε πρώτες ημέρες υπολλείμματα της λειτουργικής στοιβάδας μαζί με αίμα εκρέουν προς τον κόλπο μέσω του ενδοτραχηλικού σωλήνα και από εκεί εξέρχονται δια του εξωτερικού στομίου του κόλπου.Την έκτη ημέρα η κοιλότητα της μήτρας, η ενδομητρική κοιλότητα, όπως ονομάζεται, καλύπτεται μόνον από τη βασική στοιβάδα του ενδομητρίου. Η απόπτωση της λειτουργικής στοιβάδας του ενδομητρίου έχει ως αποτέλεσμα την αύξηση της έκκρισης συγκεκριμένων ορμονών από την περιοχή του εγκεφάλου, που ονομάζεται υποθάλαμος.\nΤότε οι ωοθήκες κάτω από την επίδραση των ορμονών αυτών αρχίζουν να παράγουν με τη σειρά τους άλλες ορμόνες, που δρουν πάνω στο ενδομήτριο και προκαλούν την εκ νέου ανάπτυξη της λειτουργικής στοιβάδας του ενδομητρίου, η οποία εμπλουτίζεται ξανά σε θρεπτικά στοιχεία και αγγεία.Όμως υπό την επίδραση των ορμονών του υποθαλάμου στις ωοθήκες, αρχίζουν και να ωριμάζουν κάποια ωάρια. Μόνον ένα από αυτά τα ωάρια κατά κανόνα φθάνει στην πλήρη ωρίμανση. Συνήθως, σε έναν κύκλο μόνον η μία ωοθήκη παράγει ωάριο, ενώ η άλλη παράγει μόνο ορμόνες. Σταδιακά και αρχής γενομένης από την 7η περίπου ημέρα του κύκλου, γύρω από το ωάριο, που τελικά φθάνει στην ωρίμανση σχηματίζεται μία σφαίρα, το ωοθυλάκιο. Έτσι το ωάριο βρίσκεται έγκλειστο σε μία κοίλη σφαίρα.\nΤο ωοθυλάκιο αυξάνεται σε μέγεθος μέχρι και την 14η ημέρα, οπότε και σπάει και έχουμε την ωοθυλακιορρηξία. Τότε το ωάριο απελευθερώνεται και εισέρχεται στις σάλπιγγες και αρχίζει να κινείται προς την ενδομητρική κοιλότητα. Επίσης την 14η ημέρα η λειτουργική στοιβάδα του ενδομητρίου είναι πολύ πλούσια σε θρεπτικές ουσίες και αγγεία και είναι έτοιμη ώστε να εμφυτευθεί σε αυτήν το έμβρυο.\n1η και τη 2η εβδομάδα εγκυμοσύνης - Φυσιολογική γονιμοποίηση – Πώς γίνεται\nΗ γονιμοποίηση του ωαρίου από το σπερματοζωάριο γίνεται μέσα στις σάλπιγγες περίπου στο τέλος της δεύτερης εβδομάδας της κύησης. Οπότε το γονιμοποιημένο πλέον ωάριο κινείται προς την ενδομητρική κοιλότητα. Αυτό λοιπόν το πρώτο βήμα είναι τόσο μικρό σε μέγεθος, αλλά τόσο μεγάλο σε σημασία! Έτσι αρχίζει το μακρύ ταξίδι της ζωής!\nΥπολογίστε εδώ τις γόνιμες μέρες σας.\nΠατήστε εδώ αν σας ενδιαφέρει να δείτε τι συμβάινει μέσα στην κοιλίτσά σας στην 4η εβδομάδα εγκυμοσύνης.\n1η εβδομάδα εγκυμοσύνης\nγόνιμες μέρες υπολογισμός


Ξεμπέρδεψε | Εφημερίδα Πρωινή\nΗσύχασε απο τα δικαστήρια ο δημοτικός σύμβουλος Πύργου, Γιώργος Ανδριόλας, καθώς χθες αθώωθηκε από το Τριμελές Πλημμελειοδικείο Ηλείας για το αδίκημα της συναυτουργίας στην υποβάθμιση περιβάλλοντος (τουλάχιστον αυτό κατάλαβα από το πινάκιο).\nΗ κατηγορία αφορούσε την εναπόθεση απορριμμάτων στον χώρο της ΑΓΡΟΤΕΚ.\nΑξίζει να σημειωθεί ότι πριν από 15 μέρες ο κ. Ανδριόλας αθωώθηκε και στο Εφετείο Πατρών για την ίδια υπόθεση.\n« Στηλίτευσε το fast track\nΈπιασε τόπο »


Μαθήματα ζωής από κηδείες | e-contact\nΑρχική ΚΟΙΝΩΝΙΑ\tΜαθήματα ζωής από κηδείες\nΚάποιος αποκομίζει την αίσθηση ότι τα σημαντικότερα γεγονότα στην Ελλάδα σήμερα είναι κηδείες. Τηλεοράσεις, εφημερίδες και μέσα κοινωνικής δικτύωσης μετατρέπουν την αποδημία συνανθρώπων σε κυρίαρχο ειδησεογραφικό θέμα. Οι ελληνικές κηδείες διαρκούν περισσότερο από τους εξαήμερους ινδικούς γάμους.\nΣε υγιείς συνθήκες, οι νεκρολογίες τοποθετούνται στην προτελευταία σελίδα. Σεμνός φόρος τιμής, λιτός, όπως αρμόζει σε όσους πραγματικά σεβόμαστε. Αποτελούν ευκαιρία απολογισμού χαμηλών τόνων στο εσπερινό λυκόφως της περισυλλογής. Αντιθέτως, οι νεκρολογίες γίνονται σήμερα τα κατ’ εξοχήν πρωτοσέλιδα. Οι κάμερες παρακολουθούν καρέ-καρέ ενταφιασμούς στο αγγελικό και μαύρο φως του Σεφέρη, εκείνο όπου χάνεσαι και θολώνει το μυαλό σου, αν δεν κλείσεις το διάφραγμα. Οι οπερατέρ δεν κλείνουν ποτέ το διάφραγμα, τα μικρόφωνα μένουν μονίμως ανοιχτά, φαίνονται και ακούγονται όλα, τα πλέον περιττά και τα πλέον ανθρώπινα που θα έπρεπε να κουρνιάσουν στην ιδιωτική σιγή και στην αγκαλιά λίγων πραγματικών φίλων.\nΜια μέρα αργότερα έφυγε ο Γιώργος Ιωάννου, κορυφαίος εκπρόσωπος της Pop Art. Όποιος θέλει να δει το έργο του, όπως και για τους περισσότερους σημαντικούς Έλληνες δημιουργούς θα βρεί ελάχιστα στην Εθνική Πινακοθήκη – η συλλογή της διαθέτει πάντως το εξαίρετο «Εκ του αμφιβόλου χώρου». Πληρέστερα ας ανατρέξει στην ιστοσελίδα giorgos-ioannou.com.\nΠτώση ελικοπτέρου: Σε εξέλιξη η νεκροψία-νεκροτομή των τεσσάρων...


Η Τζούλια Ρόμπερτς ξυπόλυτη στο κόκκινο χαλί των Καννών - ΤΑ ΝΕΑ\ntanea.gr > Ζωή & Τέχνες > Η Τζούλια Ρόμπερτς ξυπόλυτη στο κόκκινο χαλί των Καννών\nΗ Τζούλια Ρόμπερτς ξυπόλυτη στο κόκκινο χαλί των Καννών\nTANEA Team 13 Μαΐου 2016 | 13:43\nΣτην πρώτη εμφάνιση της καριέρας της στο Κινηματογραφικό Φεστιβάλ των Καννών, η Τζούλια Ρόμπερτς κατάφερε να τραβήξει τα βλέμματα. Η διάσημη ηθοποιός εμφανίστηκε με μακριά μαύρη τουαλέτα με ντεκολτέ στο κόκκινο χαλί του Palais des Festivals, αποκαλύπτοντας ότι... είναι ξυπόλυτη.\nΑπάντησε, έτσι, με τον καλύτερο τρόπο στην περσινή διαμάχη για τα ψηλοτάκουνα που είχε κυριαρχήσει στις Κάννες.\nΥπενθυμίζεται ότι πέρυσι μερικές γυναίκες που είχαν προσκληθεί σε προβολές του Φεστιβάλ κατήγγειλαν ότι υπεύθυνοι ασφαλείας δεν τις άφηναν να περπατήσουν στο κόκκινο χαλί, επειδή δεν φορούσαν ψηλοτάκουνα!\nΤο Φεστιβάλ δέχθηκε έντονες επικρίσεις, ακόμα και από μεγάλες σταρ -όπως η Έμιλι Μπλαντ που είπε ότι όλοι θα πρέπει να φορούν φλατ παπούτσια.\nΠώς κατάφερε, όμως, η Τζούλια Ρόμπερτς να περπατήσει ξυπόλυτη στο κόκκινο χαλί της πρεμιέρας του Money Monster; Η ηθοποιός φαίνεται ότι έφτασε φορώντας ψηλά τακούνια, αλλά ότι έβγαλε τα παπούτσια της για να περπατήσει στο κόκκινο χαλί.\nΔεν είναι η μόνη που αποφάσισε να παραβλέψει τους «κανόνες» του Φεστιβάλ.\nΗ Κρίστεν Στούαρτ, η οποία λανσάρει ένα νέο look στις Κάννες, είπε παρουσιάζοντας την ταινία της Cafe Society: «Τα πράγματα πρέπει να αλλάξουν άμεσα. Είναι φανερό ότι εάν (ένας άνδρας και εγώ) περπατάμε στο κόκκινο χαλί και κάποιος με σταματήσει και μου πει: "Με συγχωρείτε νεαρή μου, δεν φοράτε ψηλά τακούνια. Δεν μπορείτε να μπείτε". Τότε (εγώ θα πω): "Ούτε ο φίλος μου φοράει. Πρέπει και αυτός να φορέσει ψηλοτάκουνα". (...) Καταλαβαίνω το επίσημο ένδυμα, αλλά μία γυναίκα θα πρέπει να μπορεί να φοράει είτε φλατ παπούτσια, είτε ψηλοτάκουνα» είπε.


Πιο χαμηλες τιμες - ελαστικά για Dodge\nΕλαστικά για Dodge\nΤα μοντέλα Avenger, Caliber, Journey και Nitro είναι τέσσερα μοντέλα από το Dodge παρόντες σε αυτή τη χώρα. Με όλα αυτά , μπορείτε να επιλέξετε για μια μεγάλη ποικιλία των ελαστικών για ελαστικά για Dodge. Επειδή είναι ένα τυπικό αμερικανικής μάρκας, και διαστάσεις των ελαστικών είναι τυπικές Ηνωμένες Πολιτείες. Η κλασικές διαστάσεις για ελαστικά για Dodge είναι\nΠροσοχή όμως στις διαστάσεις όταν αγοράζετε τα ελαστικά ; συμβουλευτείτε τον πιστοποιητικό εγγραφής ή το δελτίου ταυτότητας του οχήματος\nΜε τα ποιοτικά ελαστικά από Dodge, είστε ασφαλής\nΠροσφέρουμε μια μεγάλη ποικιλία διαφορετικών ελαστικών για Dodge από τους πρωτοπόρους κατασκευαστές ελαστικών. Πολλές δοκιμές για τα ελαστικά πάντα δείχνουν ότιτα ελαστικά ποιότητας είναι πολύ πιο ασφαλείς και παρέχουν μεγαλύτερη άνεση.


Αυτό είναι το βαλιτσάκι της ΕΥΠ\nΑυτο ειναι το βαλιτσακι της ΕΥΠ\nΔημοσιεύθηκε από blog.gr την 29-08-2011, 9:20\nTo «βαλιτσάκι» της ΕΥΠ που ξήλωσε τους μπράβους της νύχτας αλλά και τη σαπίλα στο ποδόσφαιρο είναι ένας\nκοριός υψηλής τεχνολογίας, τον οποίο έχει δωρίσει η CIA στην ΕΥΠ.\nΈχει δυνατότητα να υποκλέπτει συνομιλίες και SMS (πολλά γραπτά μηνύματα αναφέρονται και στην δικογραφία για τα στημένα), παρακάπτοντας την εταιρία κινητής τηλεφωνίας, καθώς και να εντοπίζει γεωγραφικά το τηλέφωνο-στόχο. Το «βαλιτσάκι» βρίσκεται στην κατοχή της ΕΥΠ από το καλοκαίρι του 2004. Το όνομα του είναι GSM-XP.\nΤο κυριότερο, όμως, είναι ότι έχει τη δυνατότητα γεωγραφικού εντοπισμού του τηλεφώνου-στόχου με τη χρήση δορυφορικών συστημάτων. Να σας πω πως δεν απαιτείται καν η συνεργασία-μεσολάβηση του παρόχου (εταιρείας) κινητής τηλεφωνίας.\nΗ συνεργασία των εταιριών χρειάζεται όταν τα κινητά δεν έχουν GPS και γίνεται μέσω των κεραιών κινητής τηλεφωνίας .\nΣτη συνέχεια, ο χειριστής του κοριού μεταβαίνει κοντά στον στόχο για την παρακολούθηση των συνδιαλέξεων ή την υποκλοπή των σύντομων γραπτών μηνυμάτων που θα σταλούν από και προς το κινητό του, διαδικασία η οποία πραγματοποιείται καθώς το «βαλιτσάκι» λειτουργεί ως «ψευτοκεραία» του δικτύου κινητής τηλεφωνίας. Σε περίπτωση πάντως που το κινητό-στόχος είναι σε ακτίνα 50 μέτρων δεν χρειάζεται καν η συνεργασία της εταιρίας κινητής τηλεφωνίας.\nΤο μοναδικό μειονέκτημα του XP είναι ότι δεν μπορεί να κάνει ταυτόχρονη παρακολούθηση πολλών στόχων». Το τηλέφωνο του κ. Μπέου για παράδειγμα ήταν το βασικό που παρακολουθούσαν επί μήνες.\nΞέρω πόσοι από σας θα το θέλατε σαν τρελοί για μία εβδομάδα\nΒέβαια ανακύπτουν ένα σωρό ηθικά αλλά και νομικά ζητήματα που θα τα αναλύσουμε σε άλλο άρθρο\nTags βαλιτσακι ευπ ξηλωσε μπραβους νυχτας\nΑυτό είναι το βαλιτσάκι της ΕΥΠ To «βαλιτσάκι» της ΕΥΠ που ξήλωσε τους μπράβους της νύχτας αλλά και τη σαπίλα στο ποδόσφαιρο είναι έ_


Portal news - Blogakias.gr by Spyros Tagas: ΑΠΙΣΤΕΥΤΟΣ ΚΟΙΝΩΝΙΚΟΣ ΡΑΤΣΙΣΜΟΣ ΑΠΟ ΤΟ ΥΠΟΥΡΓΕΙΟ ΠΑΙΔΕΙΑΣ...ΔΕΝ ΕΔΩΣΑΝ ΚΟΥΠΟΝΙΑ ΓΙΑ LAPTOP ΣΤΟΥΣ ΜΑΘΗΤΕΣ ΤΩΝ ΕΙΔΙΚΩΝ ΓΥΜΝΑΣΙΩΝ\nΑΠΙΣΤΕΥΤΟΣ ΚΟΙΝΩΝΙΚΟΣ ΡΑΤΣΙΣΜΟΣ ΑΠΟ ΤΟ ΥΠΟΥΡΓΕΙΟ ΠΑΙΔΕΙΑΣ...ΔΕΝ ΕΔΩΣΑΝ ΚΟΥΠΟΝΙΑ ΓΙΑ LAPTOP ΣΤΟΥΣ ΜΑΘΗΤΕΣ ΤΩΝ ΕΙΔΙΚΩΝ ΓΥΜΝΑΣΙΩΝ\nΣτο ερώτημα αυτό καλείται να απαντήσει επειγόντως η νέα ηγεσία του υπουργείου Παιδείας, μετά τις χθεσινές καταγγελίες ότι οι μαθητές ειδικών σχολείων στα Ιωάννινα δεν έλαβαν τα κουπόνια αλλά και για απαράδεκτη συμπεριφορά εκπαιδευτικού διευθυντή προς γονέα μαθητή με ειδικές ανάγκες. Συγκεκριμένα, όπως κατήγγειλαν χθες εκπαιδευτικοί του ΠΑΜΕ Ιωαννίνων, γονέας μαθητή ΑΜΕΑ αντιμετώπισε ρατσιστική συμπεριφορά από τον διευθυντή Δευτεροβάθμιας Εκπαίδευσης του νομού. «Όταν ο γονέας απευθύνθηκε στον διευθυντή ρωτώντας τον γιατί το παιδί του δεν πήρε υπολογιστή, εισέπραξε την εξής απαράδεκτη απάντηση: “Αυτά τα παιδιά (δηλαδή τα ΑΜΕΑ) δεν ξέρουν τι τους γίνεται, υπολογιστή θέλουν;»!\nΓΙΑΤΙ ΤΕΤΟΙΟΣ ΡΑΤΣΙΣΜΟΣ ΑΡΗ ΣΠΗΛΙΩΤΟΠΟΥΛΕ ΚΑΙ ΑΝΝΑ ΔΙΑΜΑΝΤΟΠΟΥΛΟΥ;;;\nΜΕ ΠΟΙΟ ΣΚΕΠΤΙΚΟ ΔΕΝ ΔΙΝΕΤΕ LAPTOP ΣΕ ΑΥΤΟΥΣ ΤΟΥΣ ΜΑΘΗΤΕΣ;;;


Curriculum Vitae – ΚΩΝΣΤΑΝΤΙΝΟΣ ΣΤΑΜΟΥ\nΣπούδασα Ιατρική στο Πανεπιστήμιο Αθηνών και εκπαιδεύτηκα στη Γενική Χειρουργική στην Πανεπιστημιακή Χειρουργική Κλινική του Ιπποκρατείου Νοσοκομείου Αθηνών.\nΣτη διάρκεια της ειδικότητας, εκπαιδεύτηκα στη θεραπεία της περιτοναϊκής καρκινωμάτωσης και τη HIPEC στο Washington Cancer Institute από τον Paul Sugarbaker. Τον επόμενο χρόνο, εκπαιδεύτηκα στην τεχνική της ολικής εκτομής του μεσοορθού (ΤΜΕ) για τη θεραπεία του καρκίνου του ορθού στο North Hampshire Hospital, από τους RJ Heald και BJ Moran.\nΈλαβα τη διδακτορική διατριβή από την Ιατρική Σχολή Αθηνών με θέμα: “Ενδοσκοπική θεραπεία της Γαστρο-Οισοφαγικής Παλινδρόμησης” και στη συνέχεια εργάσθηκα ως Επιστημονικός Συνεργάτης στο Τμήμα Χειρουργικής Ανωτέρου Πεπτικού και τη Χειρουργική Μονάδα Εντατικής Θεραπείας στο Ιπποκράτειο Νοσοκομείο.\nΜετά την ειδικότητα μετεκπαιδεύτηκα στη Χειρουργική του Παχέος Εντέρου στα νοσοκομεία York Hospital και Guy’s & St Thomas’ Hospital του Λονδίνου όπου είχα τη θέση του Senior Colorectal Clinical Fellow.\nΜε την επιστροφή μου από τη μετεκπαίδευση, εργάστηκα για 6 χρόνια στην Ιατρική Σχολή του ΕΚΠΑ με τον τίτλο του Επιστημονικού Συνεργάτη με βαθμό Λέκτορα (ν. 407) και αντικείμενο την “Ελάχιστα Επεμβατική Χειρουργική”.\nΈκανα το αγροτικό μου στον Κυπρίνο Έβρου και τη στρατιωτική μου θητεία σε Τάγμα Πεζοναυτών.\nΕίμαι γραμματέας της Ελληνικής Εταιρείας Χειρουργικής Ογκολογίας και γραμματέας του Επαγγελματικού Συμβουλίου της Ελληνικής Χειρουργικής Εταιρείας. Για δύο θητείες ήμουν μέλος του Εκπαιδευτικού Συμβουλίου της Ελληνικής Χειρουργικής Εταιρείας βοηθώντας στην οργάνωση του προγράμματος σπουδών των νέων Ελλήνων χειρουργών.\nΈχω περισσότερες από 40 δημοσιεύσεις σε peer-reviewed διεθνή περιοδικά με περισσότερα από 1300 citations, impact factor μεγαλύτερο από 2.8 και h-index: 19. Έχω δώσει ως προσκεκλημένος ομιλητής περισσότερες από 120 ομιλίες σε επιστημονικές συναντήσεις.\nΑπό το 2012 χειρουργώ στον ιδιωτικό τομέα και από το 2018 είμαι διευθυντής της Β’ Χειρουργικής Κλινικής του Νοσοκομείου ΜΗΤΕΡΑ.


Η βρετανική κοινωνία καθρεφτίζεται σε ένα ριάλιτι σόου | Κόσμος | Η ΚΑΘΗΜΕΡΙΝΗ\nΣτιγμιότυπο από το βρετανικό ριάλιτι, «Love Island».\nO Σκοτ Μπελ και ο Τζέιμι Μάρεϊ Πουλάν κάθονται στο σαλόνι του φοιτητικού κοιτώνα τους, παρακολουθούν μία από τις πιο δημοφιλείς εκπομπές της Βρετανίας και έχουν κάποια ερωτήματα. «Με τίποτα δεν είναι 22 ετών», λέει ο Μπελ για τον Ανταμ Κόλαρντ, διαγωνιζόμενο στο «Love Island», ο οποίος συζητούσε με κάποιες γυναίκες. «Πώς είσαι 22; Μοιάζεις με 30», απαντάει ο Πουλάν. Τελικά η Daily Mail δημοσίευσε πρόσφατα το πιστοποιητικό γέννησης του Κόλαρντ και, όπως αποδείχθηκε, ήταν πράγματι 22 ετών.\nΤο «Love Island», το οποίο προβάλλεται για τέταρτη σεζόν, είναι με την πρώτη ματιά ένα ακόμα ρομαντικό ριάλιτι σόου. Μία ομάδα εικοσάρηδων από τη Βρετανία βρίσκεται σε μια βίλα στο ισπανικό νησί Μαγιόρκα επί οκτώ εβδομάδες. Πρέπει να σχηματίσουν ζευγάρια και στη συνέχεια έξι νύχτες την εβδομάδα καταγράφονται τα σκαμπανεβάσματα της σχέσης τους. Ωστόσο, το «Love Island» μετατράπηκε σε φαινόμενο συγκεντρώνοντας εκατομμύρια τηλεθεατές, ρεκόρ για ένα τόσο μικρό κανάλι, πυροδοτώντας συζητήσεις από τις παμπ μέχρι το Κοινοβούλιο. Εχει, δε, εξελιχθεί σε σημείο αναφοράς για όσους θέλουν να αξιολογήσουν την κατάσταση της βρετανικής κοινωνίας. Πέρυσι, το υπερβολικό κάπνισμα στην εκπομπή πυροδότησε συζήτηση στο Κοινοβούλιο κατά πόσον θα γίνουν αυστηρότεροι οι κανόνες για την προβολή στην τηλεόραση.\nΤις τελευταίες εβδομάδες, η συμπεριφορά του Κόλαρντ οδήγησε σε συζήτηση για το πώς συμπεριφέρονται οι άνδρες στις γυναίκες και σε κατηγορίες για τη συναισθηματική εκμετάλλευσή τους. Επίσης, σε μια πιο κωμική νότα, η εκπομπή θεωρείται υπεύθυνη για την εξαφάνιση των τριχών από το στήθος. Τα ριάλιτι δεν είναι γνωστά για τις υψηλού επιπέδου συζητήσεις, αλλά οι εφημερίδες έκαναν θέμα ότι μια διαγωνιζόμενη, η Χέιλι Χιουζ, μοντέλο 21 ετών, δεν γνώριζε ότι είχε υπάρξει δημοψήφισμα για το Brexit. Λίγο μετά την αποχώρησή της από το παιχνίδι, ο Πιρς Μόργκαν, παρουσιαστής του Good Morning Britain, τη ρώτησε αν ήξερε το πυθαγόρειο θεώρημα, αλλά, όπως φάνηκε, ούτε και ο ίδιος το γνώριζε.\nΗ είδηση ότι περισσότεροι άνθρωποι προσπάθησαν να συμμετάσχουν στο «Love Island» συγκριτικά με αυτούς που προσπάθησαν να φοιτήσουν στο Κέμπριτζ και στην Οξφόρδη δημιούργησε την ισχυρότερη αντίδραση. Ο Τζάιλς Κόρεν, αρθρογράφος για τους Times του Λονδίνου αποκάλεσε την εκπομπή «άθλια, σεξιστική, αποκαλυπτικά κακόγουστη, αήθη, άρρωστη, εμετική αηδία, φτιαγμένη από ηλίθιους για ηλίθιους».\nΗ αλήθεια, ωστόσο είναι ότι η εκπομπή έχει αποτελέσει σημαντική επιτυχία για το κανάλι ITV2, με τα πλήθη των τηλεθεατών να αυξάνονται κάθε σεζόν, από τη στιγμή που άρχισε η προβολή του το 2015. Συγκεντρώνει περίπου 3 εκατομμύρια τηλεθεατές κάθε βράδυ και περίπου το 40% των τηλεθεατών ηλικίας 16 έως 34 ετών, ποσοστά μεγαλύτερα και από εκπομπές όπως το X-Factor.


Τόκιο: Ήττα και πρόωρο αντίο για τον Στέφανο Τσιτσιπά… | Libre\nΤόκιο: Ήττα και…\nΤόκιο: Ήττα και πρόωρο αντίο για τον Στέφανο Τσιτσιπά…\nΤο ματς: Ο αγώνας άρχισε με δύο love service games για τους δύο τενίστες. Από εκεί και πέρα όμως ο Στέφανος Τσιτσιπάς ήταν σαρωτικός. Πήρε τα επόμενα τέσσερα games, έκανε δύο break στο σερβίς του Ουμπέρ και έφτασε να προηγείται με 5-1.\nΣτη συνέχεια ο Ουμπέρ κατάφερε να κρατήσει το σερβίς του και να μειώσει σε 5-2, αλλά ο Στέφανος Τσιτσιπάς δεν άφησε κανένα περιθώριο στον Γάλλο να ξαναμπεί στο σετ και το έκλεισε με 6-2.\nΣτο δεύτερο σετ το ματς είχε την εικόνα που περιμέναμε από την αρχή του. Ο Ουμπέρ ανέβασε στροφές, ο Τσιτσιπάς συνέχισε στο ίδιο επίπεδο και είχαμε ντέρμπι.\nΑμφότεροι κατάφεραν να κρατήσουν το σερβίς τους δίχως απώλειες και έτσι έλυσαν τις διαφορές τους στο τάι μπρέικ. Εκεί ο Γάλλος βρήκε καλύτερες λύσεις και έφτασε στο 1-1.\nΣτον τελευταίο πόντο του σετ, ο Στέφανος Τσιτσιπάς τραυματίστηκε και έδειξε να αντιμετωπίζει πρόβλημα στο δεξί γόνατο. Ωστόσο, μετά τη βοήθεια του γιατρού του αγώνα συνέχισε κανονικά.\nΣτο τρίτο σετ εκείνος που κυριάρχησε ήταν ο Γάλλος. Ο Ουμπέρ από την αρχή έφερε το σετ στα μέτρα του, έκανε δύο γρήγορα breaks και έκλεισε το σετ με 6-2.


Οκτωβρίου 2018 - ΠΙΣΩ ΑΠΟ ΤΗΝ ΚΟΥΡΤΙΝΑ - NEWS\nΟ ΝΑΟΣ ΤΗΣ ΤΟΥ ΘΕΟΥ ΣΟΦΙΑΣ ΕΙΣ ΚΩΝΣΤΑΝΤΙΝΟΥΠΟΛΙΝ ΟΠΩΣ ΗΤΟ ΠΡΟ ΤΗΣ ΑΛΩΣΕΩΣ ΤΗΣ ΠΟΛΕΩΣ ΑΠΟ ΤΟΥΣ ΤΟΥΡΚΟΥΣ - *Ο ΠΑΡΑΤΗΡΗΤΗΣ ΓΡΑΦΕΙ* Ἡ Δέσποινα ταράχτηκε καί δάκρυσαν οἱ εἰκόνες. «Σώπασε Κυρά Δέσποινα, καί μήν πολυδακρύζεις πάλι μέ χρόνους, μέ καιρούς, πάλι δικά μ...\nΗ θρησκευτική κατασκοπεία…Η μάχη των προφητειών. Οι μυστικές υπηρεσίες των ΗΠΑ έδιναν 40.000.000 $ για τα λείψανα της Αγίας Αλυπίας του Κιέβου που πρόβλεψε πόλεμο στο Ντονμπάς και προσάρτηση Κριμαίας…. - Υπάρχει θρησκευτική κατασκοπεία στον πόλεμο πληροφοριών; Και βέβαια υπάρχει…Ενδεικτική η περίπτωση της Αγίας γερόντισσας Αλυπίας του Κιέβου της δια Χριστ...


Η Υπουργός Δικαιοσύνης και Δημοσίας Τάξεως κα Έμιλυ Γιολίτη επισκέφθηκε την Αστυνομική Διεύθυνση Λευκωσίας\nΤην Αστυνομική Διεύθυνση Λευκωσίας επισκέφθηκε σήμερα 28 Ιουλίου 2020 η Υπουργός Δικαιοσύνης και Δημοσίας Τάξεως κα Έμιλυ Γιολίτη. Ακολούθως προέβη στις ακόλουθες δηλώσεις:\n«Καταρχάς θα ήθελα να ευχαριστήσω τον Αρχηγό Αστυνομίας, τον Αστυνομικό Διευθυντή Λευκωσίας αλλά και όλους εσάς για την οργάνωση της σημερινής μου επίσκεψης. Είναι με μεγάλη χαρά που βρίσκομαι σήμερα μαζί σας. Από την ανάληψη των καθηκόντων μου, σήμερα πραγματοποιώ την πρώτη μου επίσκεψη στην Αστυνομική Διεύθυνση Λευκωσίας, η οποία είναι η αρχή από σειρά επισκέψεων που θα πραγματοποιήσω σε Αστυνομικές Διευθύνσεις και Τμήματα της Αστυνομίας και της Πυροσβεστικής Υπηρεσίας. Προσπάθειά μου είναι να επικοινωνήσω μαζί σας, ενημερώνοντάς σας για τους στόχους του Υπουργείου μου, αλλά και για να ακούσω τις δικές σας θέσεις και απόψεις ώστε να μπορέσουμε να γίνουμε πιο αποτελεσματικοί.\nΑπό την ανάληψη των καθηκόντων μου, έχω θέσει ως προτεραιότητα την υλοποίηση του προγράμματος που εξήγγειλε ο Πρόεδρος της Δημοκρατίας. Παρέλαβα από τον απερχόμενο Υπουργό και νυν Γενικό Εισαγγελέα κ. Γιώργο Σαββίδη, ένα σημαντικό έργο, το οποίο και θα αξιοποιήσουμε. Εδώ και ένα μήνα που βρίσκομαι στο Υπουργείο ενημερώνομαι καθημερινά τόσο από τους συνεργάτες μου στο Υπουργείο, όσο και από την ηγεσία της Αστυνομίας και έχω διαπιστώσει το σημαντικό έργο το οποίο επιτελείται από την Αστυνομία και για το οποίο σας ευχαριστώ. Επίσης θα ήθελα να σας συγχαρώ για τον καταλυτικό ρόλο που διαδραματίσατε ώστε να αντιμετωπίσει η Κύπρος με επιτυχία τη μη εξάπλωση της πανδημίας του κορωνοϊού και να αποτελέσουμε το πρότυπο για άλλα κράτη μέλη της ΕΕ αλλά και τρίτες χώρες. Παρόλα αυτά, τα αποτελέσματα των επιδημιολογικών εξετάσεων των τελευταίων ημερών καταδεικνύουν την ανάγκη όπως συνεχίσετε τους εντατικούς ελέγχους, οι οποίοι θα πρέπει να γίνουν πιο αυστηροί και να καταγγέλλονται όσοι ενεργούν κατά παράβαση των διαταγμάτων. Δεν θα πρέπει να εφησυχαστούμε, ούτε και να επιτρέψουμε στους λίγους να ακυρώσουν τις σκληρές και επώδυνες θυσίες της πλειοψηφίας των πολιτών μας που έχουν κάνει τους τελευταίους μήνες.\nΗ ασφάλεια των πολιτών μας, αποτελεί για την Κυβέρνηση και για εμένα προσωπικά, προτεραιότητα. Έτσι, θα πρέπει να εργαστούμε ώστε να προσφέρουμε περισσότερη ασφάλεια στους πολίτες μας, με πλήρη σεβασμό στα ανθρώπινα δικαιώματα και στις βασικές ελευθερίες. Θα πρέπει να εντατικοποιήσουμε τις προσπάθειές μας για πρόληψη και καταπολέμηση κάθε μορφής εγκλήματος, και μέσα από σκληρή δουλεία να κερδίσουμε την εμπιστοσύνη της ίδιας της κοινωνίας μας, αφού η εξυπηρέτηση του πολίτη αποτελεί τον ακρογωνιαίο λίθο του έργου που επιτελεί η Αστυνομία.\nΑντιλαμβάνομαι τις δυσκολίες και τις αντιξοότητες που έχετε να αντιμετωπίσετε, όμως οι ψηλές προσδοκίες που έχει από εμάς η κοινωνία μας θα πρέπει να ικανοποιηθούν. Γι’ αυτό είμαι έτοιμη να στηρίξω τον Αρχηγό Αστυνομίας που έχει την πλήρη εμπιστοσύνη μου, την Ηγεσία και όλους εσάς για να επιτύχουμε τους στόχους μας.\nΈχω παρατηρήσει ότι υπάρχουν ελλείψεις προσωπικού στην Αστυνομία, πράγμα που δυσκολεύει περισσότερο το έργο σας. Για επίλυση σε μεγάλο βαθμό αυτού του προβλήματος, έχουν δρομολογηθεί οι διαδικασίες και αναμένεται ότι στις 3 Αυγούστου θα προσληφθούν 113 νέοι Αστυνομικοί και ακολούθως θα γίνει πλήρωση 350 κενών απο-παγοποιημένων θέσεων Αστυνομικών, Ειδικών Αστυνομικών και Πυροσβεστών, οι οποίοι θα συμβάλουν θετικά σ’ αυτή την προσπάθεια.\nΠρέπει να πούμε ότι οι νέες προσλήψεις στηρίζονται στα νέα κριτήρια που έφερε αυτή η Κυβέρνηση, με στόχο τη θεσμοθέτηση διαφανών και αξιοκρατικών διαδικασιών, ώστε να διασφαλίζεται η πρόσληψη ικανών προσώπων, τα οποία μπορούν να ανταποκρίνονται στο δύσκολο έργο που απαιτείται σήμερα, για την ασφάλεια και τη διατήρηση της δημόσιας τάξης.\nΣτον τομέα της εκπαίδευσης, γνωρίζω ότι η Αστυνομική Ακαδημία έχει αναβαθμιστεί, έχει συνεργασίες με πανεπιστήμια και σχολές στην Κύπρο και στο εξωτερικό και είμαι βέβαιη ότι η προσπάθεια αυτή θα συνεχιστεί, ώστε να υπάρχει συνεχής αναβάθμιση της Αστυνομίας.\nΤο ενδιαφέρον μας για το ανθρώπινο δυναμικό αποδεικνύεται εμπράκτως με την Απόφαση του Υπουργικού Συμβουλίου στις 30 Μάϊου του 2019, για σταδιακή εξομοίωση του ωραρίου εργασίας της Αστυνομίας και της Πυροσβεστικής Υπηρεσίας με το ωράριο της Δημόσιας Υπηρεσίας, ικανοποιώντας ένα επαναλαμβανόμενο αίτημα των δυο Συνδέσμων της Αστυνομίας. Επίσης έχω καταθέσει την προηγούμενη εβδομάδα νέους κανονισμούς για τις μισθολογικές κλίμακες των αστυνομικών, ειδικών αστυνομικών και πυροσβεστών, οι οποίες θα έχουν αναδρομική ισχύ. Αναμένεται ότι θα συζητηθούν στην ολομέλεια της Βουλής πριν από τις καλοκαιρινές διακοπές και με την ψήφισή τους, θα αρθεί μια αδικία η οποία υπήρχε τόσο χρόνια εναντίον μεγάλης μερίδας συναδέλφων σας. Περαιτέρω καταβάλουμε προσπάθειες για απόπαγοποίηση των θέσεων προαγωγής για όλες τις βαθμίδες της Αστυνομίας και της Πυροσβεστικής Υπηρεσίας και ευελπιστούμε ότι αυτό θα βοηθήσει τόσο στον διοικητικό όσο και στον επιχειρησιακό τομέα.\nΗ Κυβέρνηση νοιάζεται για την ευημερία σας, γι’ αυτό καταβάλει προσπάθειες ώστε να έχετε καλύτερους χώρους εργασίας. Η παραλαβή της Αστυνομικής Διεύθυνσης Αμμοχώστου, πρόσφατα της Αστυνομικής Διεύθυνσης Μόρφου, αλλά και των εν εξελίξει έργων για ανέγερση των Αστυνομικών Σταθμών Στρουμπιού και Κουκλιών στην Επαρχία Πάφου, καθώς και η ανακαίνιση του Αστυνομικού Σταθμού Περιστερώνας στην Επαρχία Μόρφου καταδεικνύουν εμπράκτως την στήριξή μας. Να είστε σίγουροι ότι οι προσπάθειες αυτές θα συνεχιστούν, ώστε τα υφιστάμενα κτήρια τα οποία δεν είναι κατάλληλα να φιλοξενούν την Αστυνομία, να αντικατασταθούν.\nΕπίσης θα συνεχίσουμε την τεχνολογική αναβάθμιση της Αστυνομίας, για την αντιμετώπιση του διασυνοριακού εγκλήματος αλλά και τις νέες μορφές εγκλήματος. Θέλουμε μια σύγχρονη Αστυνομία, η οποία να μπορεί να είναι αποτελεσματική σε ένα διαρκώς τεχνολογικά εξελισσόμενο περιβάλλον, με μεταβαλλόμενες ανάγκες και απαιτήσεις. Συνεχίζονται οι προσπάθειες των αξιολογήσεων Σένγκεν με στόχο να μπορέσει η Αστυνομία να αναπτύξει επιχειρησιακά το σύστημα πληροφοριών Σένγκεν 2ης γενιάς (SISII). Επίσης εργαζόμαστε για τη διαλειτουργικότητα των συστημάτων μας με άλλες ευρωπαϊκές βάσεις δεδομένων, ώστε να μπορέσουμε να ανταποκριθούμε στις νέες απαιτήσεις για αντιμετώπιση του διασυνοριακού εγκλήματος.\nΌπως έχω προαναφέρει θα πρέπει να εντατικοποιήσουμε τις προσπάθειές μας για πρόληψη και καταπολέμηση κάθε μορφής εγκλήματος που ταλανίζει την σημερινή κοινωνία μας, όπως είναι τα ναρκωτικά, οι οδικές συγκρούσεις, η εμπορία προσώπων, αδικήματα που διαπράττονται εις βάρος των παιδιών όπως είναι η παιδική πορνογραφία αλλά και κάθε μορφής κακοποίησης παιδιού, η τρομοκρατία, η παράτυπη μετανάστευση, και γενικά η αποτελεσματική αντιμετώπιση του σοβαρού εγκλήματος, τα οποία επηρεάζουν άμεσα τον κάθε πολίτη αυτού του τόπου.\nΘα ήθελα όμως να σταθώ στο θέμα των ναρκωτικών. Αντιλαμβάνομαι ότι είναι ένα σύνθετο, πολυδιάστατο κοινωνικό πρόβλημα που αφορά τη δημόσια υγεία, τη συνοχή της κοινωνίας μας, το μέλλον της νεολαίας μας. Σίγουρα χρειάζεται η συνεργασία όλων των φορέων για μείωση της ζήτησης, της προσφοράς, της θεραπείας αλλά και της κοινωνικής επανένταξης. Την ίδια στιγμή όμως η Αστυνομία θα πρέπει να καταβάλει περισσότερες προσπάθειες για αντιμετώπιση αυτού του προβλήματος. Ως Υπουργός αλλά και ως μητέρα μπορώ να αφουγκραστώ τις ανησυχίες της κοινωνίας μας για την ανησυχητική αυξανόμενη χρήση τους, ιδίως στους νέους μας. Η κοινωνία αγωνιά και ζητά καθημερινά τη βοήθεια μας. Επομένως θα πρέπει να σταθούμε τροχοπέδη στους εμπόρους ναρκωτικών οι οποίοι καταστρέφουν καθημερινά δεκάδες παιδιά τα οποία σήμερα είναι της γειτονιάς μας, αύριο μπορεί να είναι της ίδιας της οικογένειάς μας. Σας καλώ όπως ο κάθε ένας από μας συνεισφέρει από την θέση που είναι ταγμένος να υπηρετεί, προσφέροντας το δικό του λιθαράκι για αντιμετώπιση αυτού του φαινομένου. Ως κυβέρνηση, σας έχουμε δώσει επιπρόσθετα εργαλεία με την πρόσφατη ψήφιση του νόμου για τις παρακολουθήσεις τηλεφωνικών επικοινωνιών, κάτω από συγκεκριμένους όρους και προϋποθέσεις αλλά και με απαραίτητες ασφαλιστικές δικλείδες, γι’ αυτό και αναμένουμε ότι θα γίνουν περισσότερα ώστε να σώσουμε τα παιδιά μας.\nΕπίσης, ένα άλλο σημαντικό θέμα το οποίο βρίσκεται ψηλά στις προτεραιότητές μου, είναι τα θέματα της οδικής ασφάλειας και των οδικών συγκρούσεων. Χρειάζεται και εδώ να ενσκύψουμε στο πρόβλημα, όχι μόνο ατομικά αλλά και συλλογικά. Έχουν κατατεθεί οκτώ νομοσχέδια που αφορούν την οδική ασφάλεια και ειδικότερα την αύξηση ποινών σε θέματα που κρίνεται ότι επηρεάζουν σε μεγάλο βαθμό τις τροχαίες συγκρούσεις, ιδιαίτερα αυτές που σχετίζονται με θανάτους και σοβαρούς τραυματισμούς. Ευελπιστώ ότι η Βουλή πριν από τις καλοκαιρινές διακοπές, θα ψηφίσει τα νομοσχέδια που αφορούν την αύξηση των ποινών, γιατί οι ποινές θα πρέπει να είναι αποτρεπτικές και αυστηρές εκεί και όπου πρέπει. Ταυτόχρονα όμως θα πρέπει να αυξήσετε την αστυνόμευση στους δρόμους ώστε η παρουσία σας να είναι πιο έντονη, λειτουργώντας προληπτικά για μείωση των οδικών συγκρούσεων. Από τις αρχές του 2020, χάσαμε είκοσι τέσσερις (24) συνανθρώπους μας, έτσι θα πρέπει να εργαστούμε με στόχο να μην χάσουμε άλλους συνανθρώπους μας τόσο άδικα. Τα δικαιώματα των πεζών αλλά και των αναπήρων είναι καθήκον μας να τα προστατεύσουμε. Επομένως θα πρέπει να σταματήσει το φαινόμενο της παράνομης στάθμευσης σε πεζοδρόμια και χώρους αναπήρων. Επίσης είναι σημαντικό να συνεργαστείτε με τις τοπικές αρχές, τους Δήμους, για από κοινού εκστρατείες για θέματα οδικής ασφάλειας και τροχαίων παραβάσεων. Η επέκταση των εξουσιών των δημοτικών και κοινοτικών τροχονόμων, θα μπορούσαν να συμβάλουν θετικά, δίδοντας τη δυνατότητα να ρυθμίζουν εξωδίκως περισσότερες τροχαίες παραβάσεις. Επομένως απαιτείται συστράτευση και ευαισθητοποίηση όλων μας, ώστε να σταματήσουμε να θρηνούμε συμπολίτες μας από τροχαίες συγκρούσεις.\nΘα κλείσω λέγοντας ότι η πολιτεία αναμένει πολλά από εμάς. Χρειάζεται να δουλέψουμε σκληρά, έντιμα και ταπεινά για να πετύχουμε το καλύτερο που θα μπορούσαμε. Πιστεύω ότι υπάρχει σωστό ανθρώπινο δυναμικό, υπάρχουν τα τεχνικά και νομικά μέσα και ευελπιστώ ότι θα τα καταφέρουμε ώστε να νοιώθουμε περήφανοι για τη θέση που η ίδια η Πολιτεία μας εμπιστεύτηκε.»


Rosinski – mamouthcomix.gr\nO Grzegorz Rosinski γεννήθηκε στην Πολωνία και απο πολύ νωρίς ανακάλυψε τα κόμικς της δύσης στο περιοδικό Vaillant που ήταν διαθέσιμα από το γαλλικό κομμουνιστικό κόμμα. Δημοσίευσε τις πρώτες του ιστορίες από το 1955. Μεταξύ 1961-1967 φοίτησε στην Καλών Τεχνών της Βαρσοβίας.\nΤα χρόνια 1968-1976 εικονογράφησε πολλές ιστορικές και αστυνομικές ιστορίες. Το 1976 γνωρίζει στις Βρυξέλλες τον Duchateau και τον Jean Van Hamme κάτι που στάθηκε κομβικό στην καριέρα του. Την ίδια χρονιά δημοσιεύει τα L’Assasin dans Tintin, Le Titanic dans le Trombone Illustre και La Croisiere fantastique dans Spirou.\nTo 1977 ξεκινά μια μακρά συνεργασία με τον Van Hamme που έφερε σαν αποτέλεσμα συνεργασίας τον ήρωα Θόργκαλ. Τρια χρόνια αργότερα συνεργάστηκε με τον Duchateau το La Τour du Desespoir ξεκινώντας τις περιπέτειες του ήρωα Hans.\nTo 1993 εικονογραφεί το La Complainte des landes perdues σε σενάριο Jean Dufaux. O Rosinski είχε μανία με τη λεπτομέρεια και μπορεί να θεωρηθεί αντιπροσωπευτικος σχεδιαστής του ρεαλισμού στην εποχή μας.\nΕχει λάβει πολυάριθμα βραβεία αλλά ο κόσμος των κόμικς τον θυμάται σαν τον σχεδιαστή ντου Θόργκαλ οι σελίδες του οποίου θεωρούνται από τις πιό καλαίσθητες στον κόσμο των κόμικς.


Τι είναι η πινιάτα; - kallitexnikesdimiourgies.gr\nAngela 11 Δεκεμβρίου 2016 No Comments\nΠηγή φωτογραφίας: Pinata crafts(facebook page)\nΓνώρισα μια κοπέλα στο 2ο Winter Festival που ασχολείται με τη δημιουργία… φτιάχνει χειροποιήτες πινιάτες!!… Εντυπωσιάστηκα από την πρώτη στιγμή!… Η φαντασία της και η δημιουργικότητά της είναι τεράστια!!\nΞέρετε τι είναι η πινιάτα;…\nΗ πινιάτα είναι μία χειροποίητη κατασκευή φτιαγμένη από χαρτόνι ή κάποιο παρεμφερές υλικό, βαμμένη κυρίως με έντονα χρώματα και είναι γεμάτη με καραμέλες, μπιχλιμπίδια, και παιχνίδια. Κρεμιέται συνήθως από ένα σχοινί και κάποιο παιδί με τα μάτια του δεμένα, κρατώντας ένα ρόπαλα ή κάποιο μπαστούνι, προσπαθεί να την σπάσει χτυπώντας την. Θα την βρείτε συνήθως σε γιορτές, εκδηλώσεις ή σε κάποιο παιδικό πάρτυ. Η πινιάτα είναι ένα εορταστικό έθιμο που έχει άμεση σχέση με το Μεξικό και έχει περάσει σαν παράδοση σε γιορτές ανά τον κόσμο για εκατοντάδες χρόνια. Στην Αμερική, έχει καθιερωθεί να υπάρχει πάντα μια πινιάτα στο πάρτι γενεθλίων ενός παιδιού.\nΤην πινιάτα παραδοσιακά, την σπάνε με κάποιο ρόπαλο ή ραβδί, οι λεγόμενες πινιάτες με ρόπαλο, αλλά λόγω κάποιων κινδύνων και τραυματισμών που προέκυψαν, γιατί τα μάτια των παιδιών ήταν δεμένα και δεν έβλεπαν που χτυπάνε με το ρόπαλο, έχει εμφανιστεί και μια πιο ασφαλή εκδοχή του παιχνιδιού. Υπάρχουν τώρα πινιάτες με κορδέλες οι οποίες κρέμονται από το κάτω μέρος της σε σειρά. Μόνο μια από αυτές μπορεί να ανοίξει την τρύπα, ώστε να ελευθερωθούν τα δώρα που κρύβει μέσα της η πινιάτα. Τα παιδιά κάθονται σε μια σειρά και τραβάνε μία κορδέλα την φορά. Παρόλο που αυτό το είδος πινιάτας είναι αρκετά δημοφιλές στους γονείς, το αρχικό στυλ πινιάτας συνεχίζει να παίζεται.\nΛόγω της δημοτικότητας που έχει η πινιάτα στις γιορτές και τα πάρτυ, πολλοί άνθρωποι πιστεύουν ότι είναι σημαντικό η πινιάτα να έχει το ίδιο θέμα με το πάρτυ. Η παραδοσιακή πινιάτα είναι ένα ζώο, αλλά τώρα πια μπορεί να δημιουργηθεί σε οποιοδήποτε σχήμα και χαρακτήρα. Πολλοί διάσημοι παιδικοί χαρακτήρες, από παιδικά cartoon μέχρι και ταινίες είναι διαθέσιμοι στην μορφή πινιάτας. Αν δεν θέλετε να αγοράσετε έτοιμη πινιάτα έχετε την δυνατότητα να την κατασκευάσετε και εσείς οι ίδιοι με κουτιά από χαρτόνι ή ακόμα και με πηλό.\nΠαραδοσιακά την πινιάτα την γέμιζαν με φρούτα και ζαχαροκάλαμο, αλλά με την πάροδο του χρόνου επεκτάθηκε το γέμισμα σε ποικιλίες από καραμέλες, τσίχλες, και άλλα γλυκά, μαζί με διάφορα μπιχλιμπίδια και παιχνίδια όπως σφυρίχτρες, αυτοκινητάκια, πλαστικά κοσμήματα και οτιδήποτε άλλο σε παιδικό παιχνίδι. Τα περισσότερα παιδιά δεν έχουν κάποια προτίμηση στο τι περιέχει στην πραγματικότητα η πινιάτα, αλλά πιο πολύ απολαμβάνουν το παιχνίδι της προσπάθειας να απελευθερωθεί ο,τι είναι κρυμμένο μέσα της.\nΔεν είναι φοβερές όλες οι δημιουργίες αυτές;!!\nΠηγή : http://www.piniata.gr\nΦωτογραφίες από:Pinata crafts\nLike us on facebook!: kallitexnikesdimiourgies.g\nCategory : κατασκευή κατασκευή, παιδιά, πινιάτα, χαρτί\n← Από τον κάδο ανακύκλωσης στο… Χριστουγεννιάτικο δέντρο!!\nΠώς να κάνετε λαγουδάκια από κάλτσες! →


Τη Δευτέρα 24/07 η «πρώτη» του Απόλλωνα – ArenaLarissaGr\nΤη Δευτέρα 24/07 η «πρώτη» του Απόλλωνα\nαπό ArenaLarissa · 23 Ιουλίου 2017\nΗ ΠΑΕ Απόλλων Λάρισας ανακοινώνει ότι μετά τις απαραίτητες αιματολογικές, καρδιολογικές και εργομετρικές εξετάσεις\nπου πέρασαν άπαντες οι ποδοσφαιριστές μας, ξεκινάει την Δευτέρα (24/07) στo γήπεδο Φιλιππούπολης στις 18:30, με την επίσημη «πρώτη» της ομάδας, η προετοιμασία μας, ενόψει της συμμετοχής μας, στο πρωτάθλημα της Football League την αγωνιστική περίοδο 2017/18.\nΣημειωτέον ότι το μεσημέρι της ίδιας ημέρας (24/07) οι παίκτες μας θα περάσουν από το κατάληλο οφθαλμοιατρικό έλεγχο, την Τρίτη (25/07) από οδοντιατρικό, ενώ μέσα στην τρέχουσα εβδομάδα θα γίνει πελματογράφημα σε όλους τους ποδοσφαιριστές μας, από τον κ. Γιώργο Μπασδέκη.\nΣτην «πρώτη» του Απόλλωνα θα πάρουν μέρος οι 22 επαγγελματίες παίκτες που ανήκουν στο ρόστερ μας, μέχρι τώρα.\nΜετά το τέλος της προπόνησης ο «Χρυσός» Υποστηρικτής της ΠΑΕ, κ. Νίκος Τσόγιας θα παραθέσει δείπνο στους ποδοσφαιριστές και στην τεχνική ηγεσία της ομάδας μας, σε ταβέρνα στον Λόφο Φρουρίου.\n– Εν τω μεταξύ ανακοινώνουμε επίσημα ότι ο κ. Βασίλης Νούσιος πτυχιούχος καθηγητής Φυσικής Αγωγής αναλαμβάνει νέος μασέρ-κινησιοθεραπευτής στην ΠΑΕ Απόλλωνα Λάρισας. Τον καλωσορίζουμε στην μεγάλη οικογένεια του Απόλλωνα και του ευχόμαστε καλή επιτυχία, σε ένα πολύ αίσθητο πόστο. Πιστεύουμε ότι οι γνώσεις και η συνέπεια που διαθέτει θα είναι «οδηγός» στην συνεργασία μας.\nΕΠΟΜΕΝΟ ΑΡΘΡΟ Χωρίς Ομάρ, Ελιουνούσι, Μάρτινς και Μποτία στο Βελιγράδι (pic)\nΠΡΟΗΓΟΥΜΕΝΟ ΑΡΘΡΟ Τρέλα για ΤΣΣΚΑ στον κόσμο της ΑΕΚ!


Να αποκατασταθεί άμεσα μια Μεγάλη Αδικία | Κοινωνικά - Άγιος Κοσμάς Ο Αιτωλός | Ορθόδοξος Ιεραποστολικός Σύνδεσμος\nΕορτολόγιο: 2/12 Αββακούμ ο Προφήτης *... 02:41 - 2/12/2021\nΣάββατο, 10 Μαΐου 2014 - 7109 εμφανίσεις άρθρου\nΝΑ ΑΠΟΚΑΤΑΣΤΑΘΕΙ ΑΜΕΣΑ ΜΙΑ ΜΕΓΑΛΗ ΑΔΙΚΙΑ\n«Οὐκ ἀδικήσεις τὸν πλησίον καὶ οὐχ ἁρπάσεις καὶ... οὐ ποιήσετε ἄδικον ἐν κρίσει.. ἐν δικαιοσύνῃ κρινεῖς τὸν πλησίον σου... ἐγώ εἰμι Κύριος ὁ Θεὸς ὑμῶν».\n(Δευτερ. ιθ΄ 13-15)\nΕδώ και αρκετούς μήνες ένας εκλεκτός φίλος και αδελφός μας, ονόματι Ιάκωβος Τίγκας, Επόπτης Υγείας στην Χαλκιδική, δοκιμάζεται και ταλαιπωρείται ποικιλοτρόπως, εξ αιτίας του Μνημονίου, κάποιων άδικων και ανυπόστατων κατηγοριών και κάποιων αλλοτρίων συμφερόντων.\nΔημοσιεύουμε από το προσωπικό του ιστολόγιο το ιστορικό της υποθέσεώς του, ευχόμενοι σύντομα να βρεθεί κάποιος αρμόδιος, για να δώσει τέρμα σ’ αυτή την μεγάλη αδικία και δοκιμασία του αγαπητού εν Χριστώ αδελφού μας. ΑΜΗΝ!\nΜε την έναρξη του Καλλικράτη, το 2011 τοποθετήθηκαν στην Υγειονομική Υπηρεσία με απόφαση Περιφερειάρχη προϊστάμενες Διεύθυνσης και Τμήματος δύο κυρίες αντίστοιχα. Η μία κατά 4 χρόνια νεότερή μου και η άλλη κατά 10 χρόνια νεότερή μου. Η νεότερη επί πλέον είχε κατώτερο βαθμό από εμένα που έχω τον ανώτερο βαθμό στο Δημόσιο. Οι κυρίες αυτές με αξιολόγησαν με 5 ως πνευματικά ανεπαρκή. Ενιστάμενος κατά της αξιολόγησής μου ως μεροληπτική και αντικανονική, αντιμετώπισα την επικύρωση του Υπηρεσιακού Συμβουλίου ΠΚΜ το οποίο με έκρινε βλάκα για λόγους "δικαιοσύνης" (;;;).\nΟι συκοφαντίες και τα ψέματα που εξαπολύθηκαν εις βάρος μου, με ανάγκασαν να ζητήσω βοήθεια από τους Επιθεωρητές Δημόσιας Διοίκησης.\nΤον Φλεβάρη του 2013 εξαπολύθηκε επίθεση εναντίον μου με Ενορκη Διοικητική Εξέταση στρεφόμενη κατά του προσώπου μου για σοβαρή απείθεια. Πριν δύο μήνες η μία εκ των δύο κυριών τέθηκε σε αργία μετά από ποινική διαδικασία, η οποία έγινε γνωστή από τα ΜΜΕ και το διαδίκτυο. Την θέση της πήρα εγώ ως αναπληρωτής Προϊστάμενος του Τμήματος Υγειονομικού Ελέγχου, αφού η Πολιτική Ηγεσία, αρνήθηκε να κάνει απόφαση ορισμού μου σύμφωνα με τον Νόμο. Πολύ σύντομα ένα κλίμα χαμόγελου συνεργασίας και αναπτέρωσης ηθικού εγκαταστάθηκε και έγινε αντιληπτό και προς τα έξω, προκαλώντας τα ευμενή σχόλια για το Τμήμα.\nΜέχρι σήμερα που έφτασε ο Δικαστικός επιμελητής και μου έδωσε την παραπομπή μου στο Πειθαρχικό Συμβούλιο, από τον Περιφερειάρχη ενώ η Διοίκηση μου ανακοίνωνε την θέση μου σε αργία για 7 ανύπαρκτα πειθαρχικά παραπτώματα, μόνο με το πόρισμα της διενεργούσης την ΕΔΕ κυρίας από την Βέροια, στο οποίο παρουσιάζονται οι καταγγελίες μου ως αδικήματα, καθ΄όσον κατά το πόρισμα θα έπρεπε να κάτσω να τρώω καρπαζιές αδιαμαρτύρητα.\nΜεταξύ των άλλων που αναφέρει η κυρία που διενήργησε την ΕΔΕ είναι ο "χειμαρώδης μου λόγος και το Ναπολεόντιο ύφος" προβάλοντας το "λετά σε μουά" το δικό τους σε μένα.\nΖητάει επίσης το πόρισμα την παραπομπή μου σε Επιτροπή Ψυχικών νόσων για να εξεταστεί η φυσιολογική ή μη λειτουργικότητά μου!!! Ταυτόχρονα από τις δικές μου καταγγελίες για εγκλήματα που διαπράχθηκαν κατά της ζωής μου της οικογενείας μου και της τιμής μου, ουδεμία εξετάστηκε και η άλλη κυρία παρέμεινε στο απειρόβλητο. Ειδοποίησα τους συναδέλφους που είχαν βγει εκτός τηλεφωνικά οι οποίοι γύρισαν το μεσημέρι μη μπορώντας να πιστέψουν αυτό που έβλεπαν και άκουγαν. Εμφανώς ταραγμένοι με συγκίνησαν με την συμπαράστασή τους και βούρκωσαν.\nΜάζεψα τα προσωπικά μου είδη και αποχώρησα μετά από 28 χρόνια αδιάφθορης κατά γενική ομολογία εργασίας. Δεν τόλμησαν να με κατηγορήσουν για διαφθορά. Έφυγα με το κεφάλι ψηλά, αφήνοντας μια επιγραφή που από χρόνια είχα στον τοίχο, τα τελευταία λόγια του Σωκράτη στην απολογία του μετά την καταδικαστική απόφαση: "Αλλά ήρθε η ώρα να φύγουμε εγώ για να πεθάνω, εσείς για να ζήσετε. Ποιό είναι το καλύτερο, μόνον ο Θεός το γνωρίζει".\nΗ επιγραφή εκπληρώθηκε στο πρόσωπό μου. Εφυγα για να ζήσω με 750 ευρώ τον μήνα, έχασα την σύνταξη και το εφάπαξ, το παιδί μου ήταν να φύγει σε λίγες ημέρες για να δώσει το τελευταίο μάθημα και να πάρει πτυχίο από το Πανεπιστήμιο Ιωαννίνων νηπιαγωγός με άριστη βαθμολογία... Δεν θα φύγει... δεν υπάρχουν χρήματα. Ετσι επειδή κάποιοι παρανόμησαν, επειδή κάποιοι θέλουν το Τμήμα Υγειονομικού Ελέγχου μαγαζάκι ιδιωτικό. Η "πιάτσα" μ’ έφαγε.\nΟσο περνάει η ώρα βαραίνει πολύ. Γίνεται αβάσταχτο. Εχω δίκαιο και αδικήθηκα. Τα παιδιά και ο γιατρός δάκρυσαν. Η παλιά Νομαρχία πάγωσε. Το άδικο με πνίγει, το θράσος με εξοργίζει. Πως να αγαπήσω αυτούς που με καρατόμησαν; Πως να αφήσω αυτούς που με σκοτώνουν με αργό θάνατο; Ενώ αυτοί έχουν κατακουρελιάσει νόμους και διατάξεις; Τα στοιχεία συντριπτικά εις βάρος τους. Δεν τα βλέπει όμως κανείς. Κι όμως απόψε θα κοιμηθούν άραγε;\nΤουλάχιστον έχω την ηθική ικανοποίηση ότι δεν έφυγα σαν τον κλέφτη αλλά με το κεφάλι ψηλά. Τα παιδιά με συνόδεψαν μέχρι το αυτοκίνητό μου. Το κεφάλαιο "Τίγκας", έκλεισε για την πιάτσα. Ή δεν έκλεισε; Θα εξαρτηθεί.\nΕύχομαι ολόψυχα και με θυμό ο Θεός να τους λυπηθεί γιατί υπάρχουν κι άλλα που δεν έγραψα. Εχουν συσσωρεύσει κάρβουνα αναμένα στα κεφάλια τους με αυτό που τόλμησαν και έκαναν. Η Χαλκιδική αρχίζει και το μαθαίνει και αναστατώνεται. Η Διοίκηση δεν είναι δική τους, ούτε δική μου. Είναι όλων αυτών των πολιτών που την χρειάζονται. Δεν υπήρξα ποτέ υπηρετούμενος αλλά πάντα Υπηρέτης, όλων ανεξαιρέτως από συμπάθειες ή αντιπάθειες. Θα την πάρουμε πίσω την Διοίκηση γιατί μας ανήκει.\nΗ ΑΛΛΗΛΕΓΓΥΗ ΤΟΥ ΑΠΟΣΤΟΛΟΥ ΤΖΙΤΖΙΚΩΣΤΑ\nΚαλείται ο κ. Τζιτζικώστας να απαντήσει δημόσια, ή να διαψεύσει. Οι Ανεξάρτητοι Ελληνες Θεσσαλονίκης που τον στηρίζουν άτυπα ή ευθέως, καλούνται ενώπιον του Λαού της Μακεδονίας να δώσουν εξηγήσεις. Οσοι θέλετε να βοηθήσετε κοινοποιείστε.\nΟ 36χρονος Περιφερειάρχης Κεντρικής Μακεδονίας Απόστολος Τζιτζικώστας, κατά 20 χρόνια νεώτερός μου, θα μπορούσε να είναι & γυιός μου, όπως γράφει στην ιστοσελίδα του αλλά & στα ΜΜΕ, έχει καταθέσει εδώ & τρία χρόνια την κομματική του ταυτότητα, γιατί στην Αυτοδιοίκηση όπως λέει, δεν χωράνε κόμματα αλλά ενότητα. Ως υποψήφιος Περιφερειάρχης Κεντρικής Μακεδονίας, ερωτηθείς για τα μνημόνια, αναγνωρίζει τις δυσμενείς επιπτώσεις που αυτά έχουν στον πολίτη, στον οποίο λέει ότι θα σταθεί Αλληλέγγυος, εξ΄ού & το όνομα του συνδυασμού Αλληλεγγύη.\nΚαι τελικά στηρίζουν τον συνδυασμό Αλληλεγγύη!!!\n3) Για τους παραπάνω λόγους υγείας,κοινωνικούς και οικονομικούς, αλλά και για το συμφέρον της Υπηρεσίας (είναι γνωστή η έλλειψη της ειδικότητάς μας στο Ν. Χαλκιδικής και τα υπηρεσιακά προβλήματα που δημιουργούνται και σε επίπεδο εξυπηρέτησης των πολιτών).


Γ. ΣΚΕΠΕΤΑΡΗΣ: Η αποκάλυψη της φετινής Θύελλας Πατρών - AxaiaTalents\nΑρχική featured Γ. ΣΚΕΠΕΤΑΡΗΣ: Η αποκάλυψη της φετινής Θύελλας Πατρών\nΓ. ΣΚΕΠΕΤΑΡΗΣ: Η αποκάλυψη της φετινής Θύελλας Πατρών\nΟ Γιάννης Σκεπετάρης, ξεκίνησε να παίζει ποδόσφαιρο στην Ελπίδα Λουτρακίου σε μικρή ηλικία. Η ομάδα αυτή, ωστόσο, διαλύθηκε και έτσι μεταγράφηκε στον Α.Ο. Λουτράκι . Τότε αγωνιζόταν ως Αριστερό Μπακ κατακτώντας το πρωτάθλημα Παίδων το 2013-2014, έχοντας σκοράρει 9 φορές. Παράλληλα έπαιξε 3 χρονιές στην Μικτή Κορινθίας στους Παίδες ως δεκάρι (2013 και 2014,2015).\nΈπειτα ήρθε η μεταγραφή στην Θύελλα και στην Μικτή ήταν την σεζόν 2016-2017 μια χρονιά αλλά είχε δύο εμφανίσεις. Αγωνίστηκε το 2016 στον Ωλενιακο σημείωσε 18 γκολ μετά ανέβηκε στην πρώτη ομάδα που ήταν Β’ κατηγορία σημειώνοντας 6 γκολ. Περυσι ξανακατέβηκε στον Ωλενιακό λόγω διαβάσματος για τις Πανελλήνιες και σημείωσε 14 γκολ (πρώτος σκόρερ ουσιαστικά,) και φέτος πάλι στην πρώτη ομάδα της Θύελλας Πατρών με 20 γκολ σε επίσημα παιχνίδια.\nΤι είναι για σένα το ποδόσφαιρο; Τρόπος ζωής ή κάτι διαφορετικό;\n«Το ποδόσφαιρο για μένα είναι η καθημερινότητα μου. Δεν θυμάμαι τον εαυτό μου να απέχει από το ποδόσφαιρο για πάνω από ένα μήνα. Πάντα θα υπάρχει μια προπόνηση, ένας αγώνας, ένα ματς 5χ5 που θα με κάνει να «σηκωθώ» απ’ το κρεβάτι . Θα μπορούσα να πω ότι το ποδόσφαιρο είναι ένας τρόπος να εξαντλήσω την ενεργεία που έχω σαν άτομο».\nΕρασιτεχνισμός ή επαγγελματισμός; Τι θα προτιμούσες για το άθλημα που ακολουθείς ;\n«Η απάντηση νομίζω είναι εύκολη για κάθε ποδοσφαιριστή. Όλοι μας θέλουμε να δούμε τον εαυτό μας σε επαγγελματικό επίπεδο, να μάθουμε τον κόσμο του ποδοσφαίρου. Απ’ την στιγμή που συμπεριφερόμαστε στις προπονήσεις σαν επαγγελματίες, γιατί να μην γίνει πραγματικότητα όλο αυτό;».\nΉρθες στη Θύελλα πριν από λίγα χρόνια και κατάφερες να κερδίσεις θέση βασικού στην αντρική ομάδα. Αλήθεια, θυσίασες πράγματα για να το καταφέρεις;\n«Όταν ήρθα στην Θύελλα, μου φαίνονταν όλα δύσκολα, ακόμα και στις μικρές ηλικίες. Δεν ήξερα κανέναν, δεν με ήξερε κανείς. Μόλις ανέβηκα στην πρώτη ομάδα, μπορώ να πω ότι θυσίασα το καλοκαίρι μου. Πήγαινα στο γήπεδο απ’ τα τέλη Ιουνίου, ακόμα και τρέχοντας! Μετά στην προετοιμασία, νομίζω, όλη η ομάδα έκανε θυσίες, αυτό που έκανα εγώ ήταν να μην λείψω απ’ τις προπονήσεις και θα μπορούσα να πω ότι έκανα καλή ζωή όλο το διάστημα της προετοιμασίας. Ξεκίνησα βασικός, αλλά την επόμενη χρονιά έπρεπε να αποχωρήσω απ’ την πρώτη ομάδα λόγω πανελληνίων».\nΗ Θύελλα Πατρών κουβαλά ένα πολύ μεγάλο όνομα και μια βαριά ιστορία στις πλάτες της. Πόσο σημαντικό είναι για σένα να φοράς την φανέλα της;\n«Να σας πω την αλήθεια, δεν είχα την τύχη να ζήσω την ομάδα στις επαγγελματικές κατηγορίες. Έμαθα όλα αυτά τα χρόνια όμως πολλά πράγματα για την ιστορία της ομάδας, για μεγάλα ονόματα του παρελθόντος και καταλαβαίνω πόσο τυχερός είμαι που μπορώ και φοράω αυτή την φανέλα».\nΣάκης Πεφάνης. Αν σου έλεγαν να μου πεις δύο λόγια για τον προπονητή σου τι θα ήταν αυτά;\n«Ταιριάζουμε απόλυτα σαν χαρακτήρες , ο κατάλληλος για την ομάδα μας».\nΠες μας για το κλίμα στα αποδυτήρια και πως αυτό βοήθησε για την φετινή πορεία με την κατάκτηση του τίτλου και της ανόδου στην Γ’ Εθνική;\n«Το κλίμα φέτος ήταν το κλειδί της επιτυχίας. Όλα τα μέλη έβαλαν φέτος την ομάδα πάνω απ’ το εγώ τους, πράγμα που δεν γινόταν άλλες χρονιές. Όποιος ποδοσφαιριστής μπει στα αποδυτήρια μας, θα καταλάβει τον λόγο που κερδίζαμε τα ματς και θα «ζηλέψει» που δεν είναι στο ρόστερ μας. Το κλίμα ήταν πραγματικά υπέροχο…».\nΘεωρείς ότι μπορεί ένα παιδί στην ηλικιακή κατηγορία των 15-18 να την «ψωνίσει»; Και αν ναι, εσύ το έπαθες αυτό και πως το ξεπέρασες;\n«Σαφώς και οι διακρίσεις σε ατομικό επίπεδο (γκολ ,μεταγραφές) μπορούν να οδηγήσουν οποιονδήποτε στην αλαζονεία. Οι μικρότεροι την πατάνε συνήθως, γιατί είναι βέβαιοι ότι το μέλλον τους ανήκει και συμπεριφέρονται ανάλογα. Εγώ προσωπικά δεν συμπεριφερόμουν ποτέ έτσι, γιατί αυτό σημαίνει παράλληλα ότι υποτιμάς τους άλλους αθλητές. Έχω δει παραδείγματα παιδιών που «ψωνίστηκαν» και πιστέψτε με δεν μπορώ να φανταστώ τον εαυτό μου σε αυτήν την θέση».\nΠολλοί λένε ότι η Θύελλα δεν χρειάζεται πολλές μεταγραφές για το πρωτάθλημα της Γ’ Εθνικής; Η δική σου άποψη ποια είναι;\n«Η αλήθεια είναι ότι είμαστε καλοί ποδοσφαιριστές όλοι και μπορούμε να ανταποκριθούμε στο νέο πρωτάθλημα. Το θέμα είναι ότι η ομάδα πρέπει να εξελίσσεται, να γίνεται πιο δυνατή και σίγουρα μπορεί να βοηθηθεί με κάποιες μεταγραφές. Η ομάδα θα ενισχυθεί, αν οι νέοι παίκτες σεβαστούν και διατηρήσουν το κλίμα που υπήρχε φέτος».\nΘα ήθελες να παίξεις σε επαγγελματική ομάδα στην Ελλάδα ή να δοκιμάσεις τις δυνάμεις σου και στο εξωτερικό;\n«Αν είχα να επιλέξω ανάμεσα στο ελληνικό και το ευρωπαϊκό ποδόσφαιρο, θα επέλεγα το ευρωπαϊκό. Με την μεταγραφή σε μια ευρωπαϊκή ομάδα ξεκινάει η συλλογή εμπειριών. Όχι μόνο στον αθλητικό χώρο αλλά και στον πολιτισμικό. Ποιος δεν θα θελε να ανταγωνιστεί Γάλλους, Ισπανούς , Ιταλούς και να μάθει τον τρόπο παιχνιδιού τους…».\nΣτο πρωτάθλημα της Α’ Κατηγορίας ποια ομάδα σου άρεσε φέτος και ποιοι ποδοσφαιριστές;\n«Πέραν από τη Θύελλα, η ομάδα που μου άρεσε ήταν το Πάτραι που πάλεψε κάθε ματς ακόμα και αν ήταν αδιάφορο βαθμολογικά. Επίσης, μου άρεσε η Πάτρα 2005 γιατί απαρτίζεται από νέους παίκτες, παίζει ορθολογικό ποδόσφαιρο και όποτε βλέπω αυτήν την ομάδα θυμάμαι τον Ωλενιακό. Όσον αφορά τους παίκτες που μου άρεσαν, θα πω ονόματα: Μούτσα (Ατρόμητος), Σουρανής (Αχαϊκή), Κασπίρης (Αναγέννηση), Αβραμόπουλος (ΑΕ Πάτρα 2005) και φυσικά όλοι οι παίκτες της ομάδας μου».\nΘα ήθελες να πεις και δύο λόγια για τη διοίκηση της Θύελλας; Φαντάζομαι μόνο καλά λόγια θα έχεις να πεις για την οικογένεια Θανόπουλου που είναι αιμοδότες της ιστορικής αυτής ομάδας…\n«Η διοίκηση είναι πάνω απ’ όλη την ομάδα. Χωρίς τους δυο αυτούς προέδρους τίποτα δεν θα γινόταν πραγματικότητα. Είμαι εντυπωσιασμένος απ’ την αφοσίωση που είχε τόσο ο κ. Δημήτρης όσο και ο κ. Τάκης. Δεν θυμάμαι ματς στα οποία να μην βρίσκεται στο γήπεδο ένας τουλάχιστον από αυτούς. Είμαι εντυπωσιασμένος απ’ τα πράγματα που είναι διατεθειμένοι να κάνουν για την ομάδα αλλά και για το Αχαϊκό ποδόσφαιρο. Περιμένουμε να γίνουμε μάρτυρες αυτών».\nΠροηγούμενο άρθροΗλίας Σωτηρόπουλος: Το νέο αστέρι του Σαραβαλίου\nΕπόμενο άρθροΟι κλήσεις του Γ. Γκούμα στην Κ18


FAQ- Συχνές ερωτήσεις | loveskirts.gr\n1) Πώς μπορώ να κάνω δώρο μια Loveskirts φούστα;\nα. Μπορείς να κλείσεις ένα ραντεβού εδώ για να έρθετε μαζί στο χώρο μας και να κάνουμε την παραγγελία.\nβ. Mπορείς να μπεις στη σελίδα “Χάρισέ την” να φτιάξεις εσύ τη φούστα που θέλεις να κάνεις δώρο και εμείς να τη στείλουμε εφόσον το επιθυμείς κατευθείαν στον παραλήπτη, αρκεί να μας το πεις!\n2) Ποιοι είναι οι τρόποι πληρωμής;\nΜετρητά, πιστωτική/χρεωστική κάρτα στoν χώρο μας, Viva payments, τραπεζική κατάθεση, αλλά και όλα τα προηγούμενα σε συνδυασμό αν επιθυμείς να σπάσεις το ποσό. Μπορούμε επίσης να σου στείλουμε ειδοποίηση πληρωμής Viva payments στο email σου* και να πληρώσεις με την κάρτα σου. *δεν απαιτείται λογαριασμός\nΤα στοιχεία του τραπεζικού μας λογαριασμού στην Eurobank είναι:\nΜην ξεχάσεις να αναφέρεις το Order ID στην αναφορά πληρωμής. Τα στοιχεία μας είναι:\nΚανελλοπουλος Πουλόπουλος κ ΣΙΑ Ο.Ε\nΑριθμός τραπεζικού λογαριασμού : 0026 0474 0602 0010 2321\n3) Ποιοι είναι οι τρόποι παραλαβής;\nΜπορείς είτε να παραλάβεις την παραγγελία σου από το χώρο μας στο κέντρο της Αθήνας. Μπορούμε να σου στείλουμε την παραγγελία σου ΔΩΡΕΑΝ με courier σε όλη την Ελλάδα.\n4) Αν τελικά δεν μου κάνει η Loveskirts φούστα μου τι κάνω;\nΗ πιθανότητα να συμβεί αυτό είναι πολύ μικρή μιας και οι φούστες Loveskirts είναι ακριβώς φτιαγμένες πάνω στα μέτρα σου. Στην περίπτωση που έχεις οποιοδήποτε θέμα, παρέχουμε απεριόριστες ΔΩΡΕΑΝ επιδιορθώσεις. Εάν κάναμε εμείς το λάθος και η φούστα δεν επιδιορθώνεται μπορείς είτε να φτιάξεις νέα χωρίς καμία επιβάρυνση, ή να σου επιστρέψουμε το 100% της αξίας της παραγγελίας σου. Τα μεταφορικά τα χρεωνόμαστε εμείς.\n5) Πόσο καιρό σας παίρνει για να φτιάξετε μια Loveskirts φούστα;\nΜας παίρνει 10 ημέρες να ράψουμε τη φούστα σου και να ελέγξουμε ότι είναι ακριβώς όπως την περιμένεις. Αν για οποιοδήποτε λόγο τη θέλεις έτοιμη συντομότερα, επικοινώνησε μαζί μας για να βάλουμε την παραγγελία σου σε προτεραιότητα.\n6) Διαθέτετε κι άλλα υφάσματα;\nΔιαθέτουμε εκατοντάδες διαφορετικά υφάσματα. Επιλέγουμε και ανεβάζουμε κάθε σεζόν αυτά που θεωρούμε ότι καλύπτουν τον περισσότερο κόσμο. Αν ψάχνεις κάτι συγκεκριμένο επικοινώνησε μαζί μας. Θα το βρούμε.\n7) Θέλω να αγοράσω αλλά δεν μπορώ να κάνω τις μετρήσεις μόνη μου\nΓι” αυτό το λόγο μπορείς να κλείσεις ένα ΔΩΡΕΑΝ ραντεβού και να έρθεις στο χώρο μας να σε μετρήσουμε εμείς! Αν μένεις εκτός Αττικής μπορούμε να σε βοηθήσουμε τηλεφωνικά να πάρεις τις μετρήσεις. Εναλλακτικά επικοινώνησε μαζί μας και θα σε βοηθήσουμε να φτιάξεις την καλύτερη φούστα που έχεις φορέσει ποτέ σου.


Ηράκλειο: Το νέο ωράριο των καταστημάτων – Μαλεβιζιώτης\nΗράκλειο: Το νέο ωράριο των καταστημάτων\nΔημοσιεύτηκε στην Εφημερίδα της Κυβερνήσεως η ΚΥΑ Δ1α/ΓΠοικ72486/20- 11-2021 για τα μέτρα που ισχύουν από σήμερα Δευτέρα 22 Νοεμβρίου έως και την Δευτέρα 6 Δεκεμβρίου.\n5. Μετά από συντονισμένες προσπάθειες της ΕΣΕΕ, το Υπουργείο Ανάπτυξης αλλάζει ριζικά την προηγούμενη απόφασή του για πλήρη περιορισμό της πώλησης καλλυντικών προϊόντων επαγγελματικής χρήσης μόνο από κομμωτήρια και κουρεία, λόγω της πανδημίας. Σύμφωνα με την\nνέα διάταξη, επιτρέπεται πλέον η πώληση και από τα καταστήματα λιανικής, εφόσον αφορά σε ένα ή δύο τεμάχια προϊόντων ανά κωδικό είδους και ανά πελάτη.\n– Στους Δήμους Πατρέων, Ηρακλείου Κρήτης, Λάρισας, Βόλου, Ιωαννιτών, Τρικκαίων, Χαλκίδας, Σερρών, Αλεξανδρούπολης, Ξάνθης, Κατερίνης, Αγρινίου, Καλαμάτας, Καβάλας, Χανίων, Λαμίας, Κομοτηνής, Ρόδου, Δράμας, Βέροιας και Κοζάνης. Εννοείται ότι, οι τοπικοί Εμπορικοί Σύλλογοι μπορούν να καθορίσουν τα δικά τους ωράρια, εντός του παραπάνω πλαισίου ωραρίου.\nΤο προτεινόμενο ωράριο του Εμπορικού Συλλόγου Ηρακλείου είναι:\nΕτικέτες: Εμπορικός Σύλλογος Ηρακλείουκαταστήματαωράριο\nΚρήτη: Νέος θάνατος στο νησί από κορονοϊό\nΗράκλειο: Το εορταστικό ωράριο των καταστημάτων\nΕμπορικός Σύλλογος Ηρακλείου: Όχι στο άνοιγμα τις Κυριακές\nBlack Friday: Ποια είναι η ιστορία της – Πώς έγινε εμπορικός «θεσμός»\nΝέα μέτρα για ανεμβολίαστους: Αλλάζει το ωράριο στα καταστήματα – Τι ισχύει για εργασία\nΤο "ευχαριστώ" του Γιάννη Ντουλάκη στον Κώστα Αλεξανδράκη για το έργο του


"Δεν φταίνει οι Ουόριορς για τον τραυματισμό μου" - ebasket.gr\nΚεντρική NBA “Δεν φταίνει οι Ουόριορς για τον τραυματισμό μου”\nΔημοσίευση στις 08/08 11:24\nΓια το θέμα του τραυματισμού του στους περσινούς τελικούς του ΝΒΑ μίλησε ο Κέβιν Ντουράντ ο οποίος “κάλυψε” τους Ουόριορς. Συγκεκριμένα για το αν ευθύνεται η ομάδα του Γκόλντεν Στέι για τον τραυματισμό του:\n“Όχι, διάολε. Πώς να κατηγορήσεις τους Ουόριορς; Άκουσα ότι με πίεσαν να επιστρέψω. Κανείς δεν μου είπε λέξη κατά τη διάρκεια της αποθεραπείας μου. Δούλευα καθημερινά με το γιατρό Ρικ Σελεμπρίνι και ήμασταν μόνοι στο γήπεδο. Από την αρχή είχα βάλει ως στόχο το πέμπτο παιχνίδι. Όχι, διάολε, απλώς συνέβη. Είναι μπάσκετ. Συμβαίνουν αυτά. Κανείς δεν φταίει. Απλώς ήταν ένα παιχνίδι. Πρέπει να προχωρήσουμε από αυτά τα σκ…α, επειδή θα επιστρέψω.\nΣε όποιο σημείο κι αν βρισκόταν η σειρά, στόχευα στο πέμπτο παιχνίδι. Για αυτό έπαιξα με το σκορ της σειράς στο 3-1. Ό,τι κι αν γινόταν, εγώ ήθελα να αγωνιστώ στους τελικούς. Απλά ήθελα να παίξω μπάσκετ κι ένιωθα καλά. Δούλευα καθημερινά και επέστρεφα σιγά σιγά, κάνοντας διπλές προπονήσεις. Ναι, εξακολουθώ να σκέφτομαι εκείνο το βράδυ, κάθε εμπειρία που ζεις σου μένει για πάντα αποτυπωμένη στο μυαλό. Σίγουρα, πρόκειται για ένα σημαντικό σημείο στην καριέρα του, επειδή είναι ο σοβαρότερος τραυματισμός που είχα έως τώρα”.\nΓια τις εκτιμήσεις πως θα χάσει ολόκληρη την σεζόν 2019-2020: “Δεν ξέρω. Όπως δεν ήξερα ότι θα χτυπήσω. Θα δούμε… Είναι νωρίς ακόμα. Παλεύω κάθε ημέρα και δεν σκέφτομαι τόσο μακριά. Δεν θα μου κάνει καλό αυτό, οπότε εστιάζω σε αυτά που μπορώ να ελέγξω. Θα δούμε… Ξέρω μόνο ότι χρειάζεται πολλή δουλειά. Θα επιστρέψω και θα είμαι σε υψηλό επίπεδο. Δεν υπάρχει κάτι για το οποίο πρέπει να ανησυχώ”.\nΓια την αποχώρησή του από τους Ουόριορς: “Εάν έφευγα από τους Ουόριορς θα το έκανα μόνο για τους Νετς, αυτό σκεφτόμουν. Έχουν όλα τα κομμάτια και μια διοίκηση με δημιουργικότητα. Μου αρέσει αυτό που “χτίζουν”. Νομίζω πως οι συμπαίκτες/φίλοι στο ΝΒΑ έχουν αυξηθεί, ειδικά μετά τους Λεμπρόν Τζέιμς και Ντουέιν Ουέιντ που έγιναν φίλοι και κατέληξαν να παίζουν μαζί. Δεν υπάρχει κάτι λάθος σε αυτό, είναι ένας τρόπος συνεργασίας ανάμεσα σε δύο άνδρες. Δεν ήταν απαραίτητο να παίξουμε μαζί, δεν το είχαμε σχεδιάσει, απλώς συνέβη», αρκέστηκε να σχολιάσει”.\nΠροηγούμενο Ανακοίνωσε Φραντσέσκι ο Α.Ο. Αγρινίου\nΕπόμενο Οίαξ Ναυπλίου: “Μπαμ” με Καλλινικίδη!\nΟ «Greek Freak» ρωτήθηκε για την ήττα από τους Τίμπεργουλβς και εστίασε στην έλλειψη χημεί…\nΓια τα ξημερώματα της 28ης οι Γουίζαρντς, επικράτησαν 116-107 των Μπόστον Σέλτικς. Εύκολες…\nΟ Γιάννης Αντετοκούνμπο πραγματοποίησε τρομερή εμφάνιση, αλλά οι Μιλγουόκι Μπακς ηττήθηκαν…


GEORGE BERKELEY ( ) - PDF\nDownload "GEORGE BERKELEY ( )"\n1 42 GEORGE BERKELEY ( ) «Ο βασικός σκοπός του Berkeley δεν ήταν να αμφισβητήσει την ύπαρξη των εξωτερικών αντικειμένων, αλλά να υποστηρίξει την άποψη ότι τα πνεύματα ήταν τα μόνα ανεξάρτητα όντα, οι μόνες ανεξάρτητες υποστάσεις» (Ayers, 1992: 52). Ο Berkeley ξεκινάει από την αντίθεσή του προς τον «υλισμό» του Locke, με την έννοια ότι αφού εντυπώνονται μέσα μας ιδέες, όπως μας υπέδειξε ο Locke, και το μόνο που έχουμε μέσα μας δεν είναι παρά ιδέες, πώς μπορούμε να ξέρουμε οτιδήποτε για τον εξωτερικό κόσμο; Η μόνη εμπειρία που έχουμε είναι αυτή των ιδεών. Οι υποτάσεις (substances) δεν υποστηρίζουν παρά αισθητές ποιότητες, τις ιδέες. Μέσω της συλλογιστικής αυτής οδηγείται έτσι σε μια απόλυτη πνευματοκρατία, προς έναν απόλυτο ιδεαλισμό (immaterialism). Στο φιλοσοφικό του σύστημα ο κόσμος δεν είναι παρά ένα σύνολο από ιδέες, οι οποίες είναι άυλες οντότητες. Ας έχουμε υπόψη μας ότι ο Berkeley οργανώνει το σύστημά του ως μια προσπάθεια να αντεπιτεθεί στον σκεπτικισμό, που την εποχή εκείνη είχε αναβιώσει (βλ. και προηγουμένως σ.33). Ο σκεπτικισμός για τον Berkeley προκύπτει από τη διάκριση που κάνουμε μεταξύ ιδεών και πραγμάτων καθ εαυτών, καθώς και πρώτων και δεύτερων ποιοτήτων, χαρακτηριστικό της φιλοσοφίας του Locke (βλ. στη συνέχεια). Σε αρμονία με τον ιδεαλισμό του δέχεται ότι τα μόνα «πράγματα» που φαίνεται να υπάρχουν είναι ο νους και η ψυχή. Όλη η γη, ό,τι παρατηρούμε και αισθανόμαστε, χωρίς το νου στερείται οποιασδήποτε υπόστασης. Αν δεν υπάρχουν μέσα στον ανθρώπινο νου, τότε ή δεν υπάρχουν καθόλου ή υπάρχουν μόνο στο μυαλό ενός αιώνιου όντος, που είναι ο Θεός (Woolhouse, R.S., 2003:171). Αυτή είναι μια βασική παρατήρηση\n2 43 παραδοχή του Berkeley: ό,τι υπάρχει, υπάρχει μέσα στο νου μας. Από αυτή την παραδοχή οδηγείται και στην πολύ γνωστή θέση του ότι το είναι, είναι η αντίληψη (esse est pecipi). Άρνηση πρωτευουσών και δευτερευουσών ποιοτήτων. Σε αντίθεση με τον Locke, ο Berkeley αρνείται την άποψη του πρώτου για διάκριση των χαρακτηριστικών των όντων σε πρωτεύουσες και δευτερεύουσες ποιότητες. Θεωρεί τις απόψεις του Locke ακατανόητες, επικίνδυνες και απωθητικές. Είναι προφανής ο λόγος για τον οποίο με έμφαση απορρίπτει τις απόψεις του Locke στο σημείο αυτό: ενώ για τον τελευταίο μπορούμε να έχουμε ορισμένες ποιότητες των όντων χωρίς τις οποίες τα όντα αυτά δεν υπάρχουν, (βλ. και Πελεγρίνης, 2005: 478), για παράδειγμα δεν θα μπορούσε να υπάρχει ένα αντικείμενο χωρίς έκταση, μάζα, για τον Berkeley τα πάντα βρίσκονται μέσα στο μυαλό μας. Αφού τα πάντα βρίσκονται στο νου μας, η διάκριση που αναφέραμε δεν έχει νόημα. Η ύπαρξη του νου και η ανυπαρξία της ύλης. Ο Berkeley δέχεται ότι ο νους μπορεί να υπάρχει, διότι με τον αναστοχασμό γυρίζει στον εαυτό του, ενώ αρνείται την ύπαρξη της ύλης. Έτσι δεν απορρίπτουμε έννοιες όπως πνεύμα και ψυχή ως στερούμενες νοήματος, παρά το γεγονός ότι δεν υπάρχουν πράγματα τα οποία θα μπορούσαμε να πούμε ότι είναι το πνεύμα ή η ψυχή (Woolhouse, R.S., 2003:202). Βασικό επιχείρημα του Berkeley για να δεχθεί κανείς την άποψή του ότι ο υλικός κόσμος δεν είναι απαραίτητο να υπάρχει, είναι η παρατήρηση ότι δεν είμαστε καθόλου σίγουροι για τον τρόπο με τον οποίο ο υλικός κόσμος εντυπώνεται στο μυαλό μας. Η απορία αυτή, ή η αδυναμία, ήταν εμφανής και στον τρόπο που ο Locke οργάνωνε τις απόψεις του: για τον τελευταίο, υπάρχουν υλικά αντικείμενα τα οποία κατά κάποιον\n3 44 τρόπο προκαλούν τις ιδέες μας, αλλά ο ακριβής τρόπος της δημιουργίας των ιδεών παραμένει άγνωστος. Ταύτιση ιδεών και πραγμάτων. Έτσι, ο Berkeley, προσπαθώντας να δώσει μια απάντηση στο προηγούμενο ερώτημα, αλλά και να ξεπεράσει τις αντιλήψεις για τη διάκριση ιδεών και πραγμάτων, καθώς, επίσης, και τη διάκριση μεταξύ πραγμάτων και εντυπώσεων αυτών των πραγμάτων, οδηγείται στην αντίληψη ότι τα πράγματα ταυτίζονται με τις ιδέες. Η ταύτιση ιδεών και πραγμάτων τον βοηθά από τη μια να προσεγγίσει την καθημερινή αντίληψη (βλέπουμε ό,τι υπάρχει στον κόσμο), αλλά, επιπλέον, αποφεύγει τον απόλυτο σκεπτικισμό, ο οποίος θα προέκυπτε αν υποστήριζε ότι υπάρχουν ιδέες χωρίς πράγματα. Έτσι καταλήγει στην προηγούμενη άποψη. Άρα τα πράγματα δεν είναι κάποιες εξωτερικές μυστηριώδεις καταστάσεις, αλλά είναι οι ιδέες μας. Υπάρχει, βέβαια, ο κίνδυνος να επιστρέψει ο Berkeley σε έναν απόλυτο σκεπτικισμό με την παραδοχή πώς ό,τι γνωρίζουμε δεν είναι παρά ιδέες. Esse est percipi. Από τις προηγούμενες παραδοχές καταλήγει στη χαρακτηριστική άποψή του ότι «το είναι, είναι η αντίληψη». Αυτό σημαίνει ότι για όλα τα αντικείμενα ο τρόπος ύπαρξής τους είναι ο τρόπος με τον οποίο τα αντιλαμβανόμαστε στο νου μας ταυτίζονται με ό,τι αντιλαμβανόμαστε στο νου μας. Δεν υπάρχουν έξω από το νου μας. Αυτό μπορεί να οδηγήσει σε υπερβολές του τύπου ότι τα αντικείμενα που δεν τα βλέπω, δεν υπάρχουν, όταν δεν τα βλέπω. Ωστόσο, ο Berkeley υιοθετεί μια διαφορετική στάση απέναντι στο θέμα λέγοντας ότι κάτι υπάρχει όχι μόνο στο βαθμό που γίνεται αντιληπτό, αλλά στο\n4 45 βαθμό που θα μπορούσε να γίνει αντιληπτό. Με κάποια άλλη διατύπωση: η ύπαρξη εξαρτάται από την αντίληψη, όχι με την έννοια ότι αντιλαμβανόμαστε κάτι σε μια συγκεκριμένη στιγμή και υπάρχει μόνο εκείνη τη συγκεκριμένη στιγμή, αλλά ότι κάτι θα ήταν δυνατόν να γίνει αντιληπτό. Παράδειγμα: το τραπέζι στο οποίο γράφω θα μπορούσε να γίνει αντιληπτό από εμένα ακόμη κι αν δεν έχω άμεση αντίληψή του, αλλά βρίσκομαι έξω από το δωμάτιο στο οποίο βρίσκεται το τραπέζι. Ενδιαφέρον ερώτημα το οποίο δεν απαντιέται ικανοποιητικά - είναι ο τρόπος με τον οποίο θα μπορούσαμε να ξεχωρίσουμε την πραγματική ιδέα από την ψευδαίσθηση. Ποιος είναι ο ρόλος του Θεού στην αντίληψη; Βασικό ερώτημα, επίσης, είναι το πώς γίνεται και ο κόσμος γύρω μας έχει μια συνέχεια και πώς, επίσης, όλοι σχεδόν αντιλαμβανόμαστε τα ίδια πράγματα. Η απάντηση είναι ότι όλος ο κόσμος υποβάλλεται μέσα μας από το Θεό. Η παραδοχή αυτή είναι απαραίτητη για να κατανοήσουμε πώς υπάρχει συνέχεια των αντιλήψεων και του κόσμου και παραδοχή από όλους του ίδιου σχεδόν κόσμου όταν ως άτομα δεν συνεχίζουμε να αντιλαμβανόμαστε ορισμένα πράγματα. Ποια η θέση των καθολικών εννοιών στο σύστημα του Berkeley; Τέλος συνεπής προς τις προαναφερόμενες ιδέες του ο Berkeley αρνείται την ύπαρξη καθολικών (γενικών) εννοιών. Αρνείται, δηλαδή, τα universalia (τα universals). Στο σημείο αυτό έχει παρόμοιες απόψεις με αυτές του Locke. Με άλλα λόγια: οι επιμέρους οντότητες δεν αποτελούν έκφραση καθολικοτήτων. Η στάση του Berkeley είναι ότι μάλλον δεν μπορούμε να υιοθετήσουμε αφηρημένες ιδέες, επειδή σε καμιά περίπτωση δεν μπορούμε να μιλάμε γενικά για έναν άνθρωπο ή ένα\n5 46 γεωμετρικό σχήμα χωρίς να αποδίδουμε κάποια χαρακτηριστικά. Πάντως μπορεί να μην δέχεται αφηρημένες ιδέες, αλλά δέχεται γενικές ιδέες: η έννοια άνθρωπος ή τρίγωνο, για παράδειγμα, μπορεί να αναφέρεται σε όλα τα τρίγωνα ή σε όλους τους ανθρώπους. Με τον τρόπο αυτό μπορεί μια λέξη να αναφέρεται σε όλα τα όντα του ίδιου είδους, αλλά ο Berkeley δεν δέχεται ότι υπάρχει μια ουσία των πραγμάτων, των όντων, καθευατή.\nΦΙΛΟΣΟΦΙΑ ΚΑΙ ΕΠΙΣΤΗΜΗ Στάθης Ψύλλος 24/2/2011 1. Η φιλοσοφία συγκροτείται ως δραστηριότητα μέσω μιας σειράς θεμελιωδών ερωτημάτων που προκύπτουν κατά την διάρκεια της προσπάθειας μας να αποκτήσουμε μια\nΣΧΕΔΙΑΓΡΑΜΜΑ ΤΡΙΤΗΣ ΕΡΓΑΣΙΑΣ ΕΠΟ31 ΘΕΜΑ Η έννοια της «μεθόδου» βρίσκεται στο επίκεντρο τόσο της ρασιοναλιστικής όσο και της εμπειριστικής επιστημολογίας που απετέλεσαν τα στηρίγματα της επιστημονικής επανάστασης.\nΗ Γλώσσα του Σώματος Η Επιστήμη που μελετά τη Γλώσσα του Σώματος (της επικοινωνίας χωρίς ομιλία, δηλαδή) βρίσκεται ακόμη σε εμβρυϊκό στάδιο. Υπάρχουν 40.000 Επικοινωνιακά Σήματα στην αγγλική γλώσσα, απ\nMh apofasisimèc gl ssec. A. K. Kapìrhc\nMh apofasisimèc gl ssec A. K. Kapìrhc 15 Maòou 2009 2 Perieqìmena 1 Μη αποφασίσιμες γλώσσες 5 1.1 Ανάγω το πρόβλημα A στο B................................. 5 1.2 Αναγωγές μη επιλυσιμότητας..................................\nNigel Warburton: Φιλοσοφία. Τα βασικά (μτφρ.. Ρισσάκη). Αθήνα: Αρσενίδης 2010, 261 σ., 17.\n1/6 2012-12 Γουορμπάρτον: Τα βασικά της φιλοσοφίας Nigel Warburton: Φιλοσοφία. Τα βασικά (μτφρ.. Ρισσάκη). Αθήνα: Αρσενίδης 2010, 261 σ., 17. Κρίνει ο Μανώλης Περάκης ( ρ Φιλοσοφίας) emmper@gmail.com Μια\n0 0 30 π/6 45 π/4 60 π/3 90 π/2\nΒασικός Πίνακας Μοίρες (Degrees) Ακτίνια (Radians) ΓΩΝΙΕΣ 0 0 30 π/6 45 π/4 60 π/3 90 π/2 Έστω ότι θέλω να μετατρέψω μοίρες σε ακτίνια : Έχω μία γωνία σε φ μοίρες. Για να την κάνω σε ακτίνια, πολλαπλασιάζω\nΜια διδακτική αξιοποίηση της λογοτεχνίας στα μαθηματικά του δημοτικού σχολείου. Εισηγητής: Μακρής Νικόλαος Εκπαιδευτικός ΠΕ 70\nΜια διδακτική αξιοποίηση της λογοτεχνίας στα μαθηματικά του δημοτικού σχολείου Εισηγητής: Μακρής Νικόλαος Εκπαιδευτικός ΠΕ 70 Εκφράζουν πρακτικότητα/πραγματικότητα Οικοδομούν τον πραγματικό κόσμο. Εκφράζει


Μητσοτάκης στον Alpha: Καλώς αποπληρώνουμε το ΔΝΤ - Το πραγματικό πρόβλημα είναι ποιον εμπιστεύονται οι επενδυτές | Fortunegreece.com\nΟ μεγάλος νικητής των εκλογών θα είναι η ΝΔ και μεγάλος ηττημένος ο ΣΥΡΙΖΑ, τονίζει σε συνέντευξή του ο πρόεδρος της Νέας Δημοκρατίας.\nΑναφερόμενος στην συνέντευξη Μαρινάκη, ο πρόεδρος της ΝΔ σημείωσε: «Ο κ. Μαρινάκης είναι ένα δημόσιο πρόσωπο. Κάνει μια πολύ βαριά καταγγελία. Δεν σας κάνει εντύπωση ότι δεν έχουμε καμία αντίδραση από την πλευρά της κυβέρνησης, από την πλευρά του κ. Παππά; Αν αυτά είχαν ειπωθεί για μένα θα είχαν προσφύγει ήδη στη Δικαιοσύνη».\n«Εγώ έχω τυπικές σχέσεις με τον κ. Μαρινάκη όπως έχω με όλους τους επιχειρηματίες», σημείωσε ακόμη «Δεν έχω καμία κοινωνική, δεν έχω φιλική επαφή. Ούτε τακτικά τον βλέπω. Εγώ δεν έχω σχέσεις με τη διαπλοκή, ούτε έρχομαι να εξαργυρώσω κάποια γραμμάτια την επόμενη ημέρα».\n«Εγώ ζητώ από τους πολίτες να δουν θετικά τα ευρωψηφοδέλτιά μας και να κρίνουν ποιος μπορεί να τους εκπροσωπήσει στη ευρωβουλή», τόνισε ο πρόεδρος της ΝΔ, ενώ αναφερόμενος στην οικονομία, σημείωσε:\n«Η πορεία της οικονομίας και του κόστους δανεισμού προεξοφλεί σε μεγάλο βαθμό μια μεγάλη πολιτική αλλαγή. Εγώ λέω στους επενδυτές ελάτε να επενδύσετε στην Ελλάδα, γιατί την επόμενη ημέρα τα πράγματα θα γίνουν πολύ καλύτερα. Δείτε τι γράφει ο ξένος τύπος».\n«Το πρόβλημα των Εξαρχείων δεν αντιμετωπίζεται μόνο κατασταλτικά», είπε ο Κυριάκος Μητσοτάκης στην συνέντευξή του. «Δεν υπάρχουν γκέτο και άβατα αλλά θα ξεκινήσει και από τα πανεπιστήμια. Τη στιγμή που θα καταργηθεί το άσυλο, η αστυνομία θα μπορεί να παρεμβαίνει στο πανεπιστήμιο χωρίς να χρειάζεται καμία ειδική συναίνεση και ειδική άδεια. Τη στιγμή που το άσυλο καταργείται ο διακινητής ναρκωτικών έξω από την ΑΣΟΕΕ θα μπορεί να συλληφθεί. Ο αστυνομικός θα μπει και θα τον βγάλει έξω. Αυτό σημαίνει κατάργηση του ασύλου. Το άσυλο των ιδεών προστατεύεται επαρκέστατα στην Ελλάδα».


Συκοφάντης Μπαστούνι: Καλοκαιρινή άδεια χωρίς επιστροφή\nΚαλοκαιρινή άδεια χωρίς επιστροφή\nΝαι, ρε σεις, θα σας φέρουμε κι άλλο Μνημόνιο να έχετε να πληρώνετε. Αναγκαίο επειδή έρχεται η ανάπτυξη, οπότε θα χρειαστούν κι άλλα λεφτά να τρώνε οι δανειστές μας. Αν υπάρχει κι άλλο λίπος στην αγορά θα το πάρουμε σε ύψος.\nΌσο για την κυβέρνησή μας, επίτηδες την κάναμε άχρηστη για να υποβιβαστεί στην τρίτη κατηγορία και ν’ απαλλαγεί από χρέη προεκλογικά των κομμάτων που την απαρτίζουν.\nΜωρό μου, πλησιάζει η ώρα που θα μπορέσουμε να επισημοποιήσουμε τη σχέση μας. Είπα στη γυναίκα μου ότι θα την περάσω από αξιολόγηση.\nΠεράστε, παρακαλώ, από το ΑΣΕΠ να πληρωθείτε.\nΤους κάνουμε τη χάρη και για την παραμονή στο δημόσιο. Όσοι δημόσιοι υπάλληλοι σε διαθεσιμότητα δίνουν εξετάσεις ΑΣΕΠ κάθε μήνα και οι τελευταίοι 10 κάθε τομέα απολύονται. Οι εξετάσεις θα συνεχίζονται μέχρι να μείνουν οι τελευταίοι 10 κάθε τομέα οι οποίοι τότε θα απολυθούν αυτοδικαίως. Θα έχουν εξασφαλίσει όμως τη θέση τους μέχρι τότε.\nΟι δημόσιοι υπάλληλοι περνούν το σύνδρομο του Ιάπωνα: αποφεύγουν να πάρουν καλοκαιρινή άδεια γιατί φοβούνται ότι όταν επιστρέψουν δεν θα υπάρχει η θέση τους.\nΝαι, ο Σαμαράς δεν έχει όραμα. Είναι ο τυχερός κέρδισε το όραμα της Γερμανίας. Όραμα ανώτερης ποιότητας. Όχι σαν τα ντόπια οράματα, τα χειροποίητα που έχουν οι άλλοι.\nΗ νέα δημόσια τηλεόραση θα είναι καθαρή, γιατί θα τη φτιάξει ο Καψής που δεν δούλεψε ποτέ σε τέτοιο μέσο και θα στελεχώνεται με αυτούς από την ΕΡΤ που δεν πάτησαν ποτέ εκεί και απέφυγαν τη διαφθορά τους.\nΧαιρόμαστε που από το ΠΑΣΟΚ βγαίνουν και αντιπολιτεύονται με δηλώσεις τους την κυβέρνηση όπου συμμετέχουν και οι ίδιοι. Τηρούν την παράδοση οι άνθρωποι: όλα στο λαό. Όχι μόνο τα χρέη, αλλά και οι θεατρικές παραστάσεις των κυβερνώντων. Δεν θα ήταν σωστό αν για κάτι που δε γουστάρει το ΠΑΣΟΚ, αλλά θα το ψηφίσει, να πάρει κρυφίως τηλέφωνο ο Βαγγέλης τον Αντωνάκη και να τον απειλήσει ότι θα ρίξει την κυβέρνηση, αλλά δεν θα το κάνει, γιατί δεν είναι σίγουρος ότι θα ξαναβγεί βουλευτής ούτε ο ίδιος.\nΝέο ελληνοαλβανικό αναψυκτικό «Koupa-Cola». Δραπετεύστε από τον καύσωνα.


Γίνεται να κολλήσετε HIV, έρπη ή άλλο ΣΜΝ από το στοματικό σεξ; Τι απαντάει μία γιατρός… - Marmaga\nΤο 85% των γυναικών δέχεται στοματικό σεξ, σύμφωνα με μια εθνική μελέτη που δημοσιεύθηκε το καλοκαίρι στις ΗΠΑ. Αυτός είναι και ο αριθμός των αντρών που λαμβάνουν στοματικό σεξ. Με βάση τα αποτελέσματα της μελέτης, είναι αυτονόητο ότι η στοματική ευχαρίστηση είναι ένα βασικό μέρος του σεξουαλικού… ρεπερτορίου των περισσότερων ζευγαριών.\nΟ έρπης δεν είναι το μόνο Σεξουαλικά Μεταδιδόμενο Νόσημα (ΣΜΝ) που μπορεί να κολλήσει μια γυναίκα, όντας η… αποδέκτης του στοματικού σεξ. Η γονόρροια και τα χλαμύδια μπορούν να μεταδοθούν εάν ο σύντροφός σας είναι μολυσμένος με οποιοδήποτε από αυτά τα βακτηριακά ΣΜΝ στον λαιμό του. Ο HIV είναι μια άλλη απειλή. Σε περίπτωση που ένας HIV-θετικός άντρας σας κάνει στοματικό σεξ, τα ιικά σωματίδια θα μπορούσαν να εισέλθουν στην κυκλοφορία του αίματός σας μέσω κάποια μικροσκοπικής εκδοράς, ή πληγής στον κόλπο σας και να περάσουν τον ιό HIV σε σας, λέει ο δρ. Dweck.\nΤην ίδια στιγμή, ακόμα και ο/η δέκτης του στοματικού σεξ μπορεί επίσης να καταλήξει να μεταδώσει ένα ΣΜΝ, ή άλλη μόλυνση στον/στην σύντροφό του. “Από την άλλη πλευρά, έστω ότι μια γυναίκα έχει περίοδο και ο σύντροφός της της προσφέρει στοματικό σεξ όταν εκεί υπάρχει αίμα… Δεν είναι μια καλή ιδέα γιατί και πάλι, μια μόλυνση θα μπορούσε να μεταδοθεί μέσω αίματος ή επαφής με σωματικά υγρά”, λέει η δρ. Dweck.\nΕάν το στοματικό σεξ είναι κάτι που απολαμβάνετε, δεν μπορείτε ποτέ να είστε αρκετά προσεκτικοί. “Συνήθως προτείνουμε καθολικές προφυλάξεις για στοματικό σεξ και σεξ με διείσδυση (…) Αν δεν γνωρίζετε αν ο/η συντρόφός σας έχει ΣΜΝ, επιμείνετε στην χρήση προφυλακτικού κατά τη διάρκεια της συνουσίας. Κατά τη διάρκεια του στοματικού σεξ, καλύψτε τον κόλπο σας με οδοντικό φράγμα -ένα λεπτό κομμάτι λατέξ τοποθετημένο πάνω από το αιδοίο. Με αυτό τον τρόπο, η γλώσσα και το στόμα του/της συντρόφου σας δεν μπορούν να έρθουν σε άμεση επαφή με τον κολπικό σας χώρο.\nΟι άνθρωποι συνήθως με κοιτούν λες και έχω …τρία κεφάλια όταν το λέω αυτό, αλλά κάτι σαν το οδοντικό φράγμα παρέχει ένα πολύ λεπτό αλλά ασφαλές εμπόδιο μεταξύ της στοματικής και της κολπικής κοιλότητας”, εξηγεί η δρ. Dweck.\nΔεν είναι και τόσο… σέξι, το καταλαβαίνουμε. Αλλά καλύτερα να είστε σίγουροι, παρά να το μετανιώσετε, σωστά;\nTagged: στοματικό σεξ\nΚΑΕ ΠΑΟΚ: έρχεται για φιλικό στην Καστοριά\nΓια να τραβηχτεί αυτή η φωτογραφία χρειά�\nΗ Jeep παρουσίασε στην έκθεση του Λος Άντζε


Ιουνίου 2012 ~ Hydroponic News\nΟι θρυλικοί κρεμαστοί κήποι της Βαβυλώνας (η πρώτη γνωστή εφαρμογή Υδροπονίας στη Γη) είναι η έμπνευση για ένα φιλόδοξο σχέδιο να αναπτυχθεί ένα δάσος στις ταράτσες της Βηρυτού.\nΣύμφωνα με μελέτη του Αμερικανικού Πανεπιστημίου της Βηρυτού , ολόκληρη η πόλη επισκιάζεται από τσιμεντένιους ουρανοξύστες και μόνο 3% της έκτασης καλύπτεται από πάρκα (μας θυμίζει κάτι? Μήπως τις περισσότερες πόλεις της Ελλάδας?).\nΟ αρχιτέκτονας Wassim Melki υποστηρίζει ότι η έλλειψη πρασίνου συνέβαλε στην κακή ποιότητα του αέρα και στον εγκλωβισμό της θερμότητας , κάτι που τον οδήγησε στην πρωτότυπη αυτή ιδέα να πρασινίσει τις στέγες της πόλης. Ευελπιστεί να καλύψει σχεδόν όλες τις ταράτσες της πόλης με δέντρα μικρού και μεσαίου μεγέθους σε μεγάλες γλάστρες χρησιμοποιώντας απλά μηχανολογικά και αποστραγγιστικά συστήματα.\nΟ νεαρός αρχιτέκτονας υποστηρίζει ότι υπάρχουν 15.000 κατάλληλες ταράτσες , δηλαδή περίπου 80% από όσες υπάρχουν στη πόλη. Θεωρεί πως αν φυτευτεί από ένα δέντρο σε κάθε ταράτσα θα μπορούσε να συγκριθεί σε ποσότητα με τα δέντρα που υπάρχουν στο Central Park της Νέας Υόρκης.\nΣτόχος του αρχιτέκτονα Melki με μέλη της περιβαλλοντικής οργάνωσης NGO ReAct υπολογίζουν να φυτέψουν 60.000 δέντρα, μειώνοντας έτσι τα επίπεδα διοξειδίου του άνθρακα στον αέρα.\nΑναμφίβολα η πιο ενδεδειγμένη λύση είναι τα πραγματικά πάρκα στο επίπεδο του εδάφους. Παρόλα αυτά το Project Wonder Forest είναι ότι καλύτερο έχει προταθεί μέχρι στιγμής για τα δεδομένα της Βηρυτού\nΑν και το κόστος εκτιμάται στα 2-3 εκατομμύρια ευρώ , η επιτυχία της ιδέας βρίσκεται στα χέρια των κατοίκων της Βηρυτού, που ουσιαστικά θα έχουν τη γενική φροντίδα των κήπων στις ταράτσες, ειδικά κατά την διάρκεια των άνομβρων θερινών μηνών.\nΑπό το όλο εγχείρημα ενδέχεται να υπάρξουν και οικονομικά οφέλη από την φροντίδα δέντρων που ευδοκιμούν στην περιοχή και που θα μπορούσαν να χρησιμοποιηθούν, όπως για παράδειγμα, η ελιά και τα εσπεριδοειδή.\nΕκτός από τα σοβαρά περιβαλλοντικά και κοινωνικά οφέλη θα ήταν και απίστευτα εμβληματικό για την πόλη, να ανακηρυχτεί ως «Η ΠΡΩΤΗ ΠΟΛΗ ΑΣΤΙΚΗΣ ΚΑΛΛΙΕΡΓΕΙΑΣ ΣΤΟΝ ΚΟΣΜΟ»!\nΣυνέντευξη του Χρήστου Δ. Κατσάνου στην Ελένη Δούσκα\nΠεριοδικό Αγρόκτημα Ιουνίου 2012 της εφημερίδας Agrenda (www.agronews.gr).\nΕρώτηση: Ασχολείστε 20 χρόνια με τον κλάδο των θερμοκηπίων με σημαντικές πρωτοπορίες. Πείτε μας δύο λόγια.\nΑπάντηση: Η ενασχόλησή μου με τα θερμοκήπια ξεκίνησε στις αρχές της δεκαετίας του 90 στα Θερμοκήπια Κερκύρας. Η μονάδα είχε να παρουσιάσει μια σειρά από πρωτοπορίες όπως, το μεγάλο μέγεθος (30 στρ ήταν η μεγαλύτερη στη Ελλάδα για την εποχή εκείνη), η υαλόφρακτη κατασκευή, η θέρμανση με βιομάζα (πυρήνας), η διαχείριση κλίματος μέσω υπολογιστή, η χρήση βομβίνων γονιμοποίησης των ανθέων, η Ολοκληρωμένη Καταπολέμηση με έντομα και φυσικά η πρώτη επώνυμη (branded) τομάτα στην Ελλάδα με το όνομα «Prima», βάρους 180-220 γραμμαρίων (όταν στην αγορά το μέσο μέγεθος ήταν 350-400 γραμμάρια) σε χαρτόκουτο των 6 κιλών και μάλιστα κατακόκκινη εξαιτίας του υβριδίου Αλέξανδρος που καλλιεργούσαμε και κοβόταν κόκκινη πάνω από το φυτό (να θυμίσουμε ότι την εποχή εκείνη οι τομάτες συγκομιζόταν πράσινες και κοκκίνιζαν στο τραπέζι του καταναλωτή). Μάλιστα για την εποχή ήταν ένα προϊόν ιδιαίτερα ονομαστό, αρκεί να αναλογιστεί κανείς ότι ένα κιλό τομάτας πωλούνταν εκείνη την εποχή 45-50 δραχμές / κιλό και οι τομάτες αυτές είχαν φτάσει να πωλούνται 250-300 δρχ/κιλό!\nΕρώτηση: Η κατόπιν εξέλιξη?\nΑπάντηση: Μετά από μια πενταετία στην παραγωγική διαδικασία, ήρθε η εμπλοκή μου σε ολόκληρη την αλυσίδα του κλάδου. Μαζί με τον νυν συνεταίρο μου Ευάγγελο Δρίμτζια, περάσαμε στην ανάπτυξη της υδροπονίας τόσο σε καλλιέργειες (από τομάτα και αγγούρι στην επέκταση σε κολοκύθι, καρπούζι, πεπόνι, φράουλα, μαρούλι, φασολάκι, μαιντανό, τριαντάφυλλο, ζέρμπερα, γαρίφαλο, χρυσάνθεμο, καρπούζι) όσο και σε χώρες (Βαλκάνια, Τουρκία, Κύπρος και Αίγυπτος).\nΚατόπιν αντιλαμβανόμαστε ότι τα προϊόντα υψηλής τελικής αξίας πρέπει να περάσουν απ΄τη διαδικασία της πιστοποίησης της παραγωγής και μέσω των συνεργασιών μας με την ΕΥΡΩΦΑΡΜ ΑΕ στην αρχή και κατόπιν με τον Φορέα Πιστοποίησης TUV HELLAS αναπτύσσουμε δραστηριότητες προς την κατεύθυνση αυτή.\nΗ ενασχόλησή μας με το marketing και ιδιαίτερα με το branding, μας οδηγεί στην κατανόηση της αξίας της Φήμης των προϊόντων κάτι που μας φέρει να εμπλεκόμαστε στη δημιουργία φορέων διαχείρισης φήμης όπως το GreenClub και ο CretaCert.\nΤα τελευταία 6 χρόνια μας βρίσκουν εμπλεκόμενους στις διαδικασίες των 3 μεγάλων θερμοκηπιακών μονάδων στην Ελλάδα (Agritex με καλλιέργεια τομάτας σε τσαμπί με το όνομα Lucia, Θερμοκήπια Δράμας καλλιέργειας έγχρωμης πιπεριάς, Wonderplant καλλιέργειας τομάτας beef).\nΤέλος η συνεχή διάθεση για εξέλιξη μας έχει οδηγήσει στην εμπλοκή μας σε ένα πρωτοποριακό project στη Σάμο που αφορά την παραγωγή και διάθεση κερασοτοματών σε καλαίσθητη βολική συσκευασία για το σχολείο, τη δουλειά και την εκδρομή με το όνομα tomaccini.\nΕρώτηση: Τι έχει αλλάξει από εκείνη την εποχή στον κλάδο?\nΑπάντηση: Αν ξεκινήσουμε από την εμπορία, σίγουρα είναι η κυριαρχία του λιανεμπορίου (super markets) έναντι των Λαχαναγορών και των λαϊκών αγορών. Αυτό επηρέασε όλη την αλυσίδα. Τα θερμοκήπια της Κρήτης έχουν αρχίσει να χάνουν από άποψη σπουδαιότητας την κυριαρχία στην αγορά από νέες περιοχές όπως η Πελοπόννησος που έχουν αρχίσει να αφουγκράζονται καλύτερα τις ανάγκες της αγοράς. Τέλος η εξέλιξη του κλάδου εμφανίζεται στη Μακεδονία με την παρουσία των 3 μεγάλων μονάδων οι οποίες παράγουν όλο το χρόνο, περιοχής η οποία έπαιζε εποχικό ρόλο κατά το παρελθόν.\nΕρώτηση: Πως θα μπορούσε κάποιος να κατατάξει σήμερα τις θερμοκηπιακές μονάδες;\nΑπάντηση: Σε τέσσερις κατηγορίες.\nΘερμοκήπια χαμηλού ύψους με λίγο εξοπλισμό διαχείρισης κλίματος και μικρής έκτασης (5-10 στρέμματα)\nΘερμοκήπια υψηλά με εξοπλισμό διαχείρισης κλίματος και μεσαία έκταση (20-50 στρ)\nΜεγάλες σύγχρονες υαλόφρακτες μονάδες παραγωγής όλο το χρόνο\nΕρώτηση: Ποιο είναι κατά τη γνώμη σας το μέλλον της κάθε κατηγορίας;\nΓια τα τούνελς δε νομίζω ότι υπάρχει μέλλον\nΓια τους παραγωγούς της δεύτερης κατηγορίας το μέλλον τους περνά είτε από το μεγάλωμα της έκτασής τους (κάτι πολύ δύσκολο λόγω κόστους γης και πρόσβαση σε κεφάλαιο) είτε από κοινές ομάδες διαχείρισης παραγωγής.\nΗ Τρίτη κατηγορία θα πρέπει να επενδύσει όχι τόσο σε νέες εκτάσεις όσο σε εξοπλισμό (για ποιοτική παραγωγή όλο το χρόνο) και διαχείρισης ανθρώπινου δυναμικού και ανάπτυξη στελεχών.\nΤέλος για τα μεγάλα θερμοκήπια, λόγω της δομής τους (Ανώνυμες εταιρείες, ευκολότερη πρόσβαση σε κεφάλαια) το μέλλον τους περνάει τόσο μέσα από τη διαχείριση της ενέργειας, όσο και την επέκταση τους και την παράλληλη ενασχόληση με την εμπορία.\nΕρώτηση: Όσον αφορά τις καλλιέργειες;\nΗ τομάτα, το αγγούρι και η πιπεριά θα συνεχίσουν να παίζουν τον πρώτο ρόλο, μιας και είναι συνυφασμένες με την κουζίνα μας (ελληνική σαλάτα, γεμιστά κλπ).\nΣε μικρότερες εκτάσεις και παραγωγές, ενδιαφέρον παρουσιάζουν «ιδιαίτερες» καλλιέργειες που αφορούν τη gourmet κουζίνα, όπως οι μαύρες τομάτες, τα mini αγγουράκι και οι πιπεριές για snack και οι διάφοροι τύποι μαρουλιών και πρασίνων για κομμένη σαλάτα.\nΟι φράουλες πιστεύω ότι πολύ σύντομα θα ενστερνιστούν τόσο τη μέθοδο της υδροπονίας όσο και επενδύσεις σε μοντέρνα θερμοκήπια.\nΔύο καλλιέργειες outsiders με δυνατότητες στο μέλλον μπορεί να αποτελέσουν το κολοκυθάκι και το φασολάκι.\nΕρώτηση: Τώρα με τι νέο ασχολείστε?\nΑπάντηση:Εκτός από τη Συμβουλευτική, με κάθετους υδροπονικούς κήπους, urban farming την προώθηση δύο συστημάτων - της υδροπονικής φράουλας με το όνομα FraoulaBest και υδροπονικού μαρουλιού (MarouliBest), την εκπαίδευση μέσω του οργανισμού έρευνας και εκπαίδευσης IRTC και το Portal υδροπονίας www.hydroponics.gr\nΥδροπονική Αστική Καλλιέργεια ( Urban Farming) - ...\nΑπο την πρώτη επώνυμη ντομάτα στην υδροπονία και α...


Έτσι θα διώξετε εύκολα 2 κιλά χωρίς να ταλαιπωρήσετε τον οργανισμό σας | Mama Fagito\nΈτσι θα διώξετε εύκολα 2 κιλά χωρίς να ταλαιπωρήσετε τον οργανισμό σας – Mama Fagito\nΑρχική Μαμά Έτσι θα διώξετε εύκολα 2 κιλά χωρίς να ταλαιπωρήσετε τον οργανισμό σας\nΜπορείτε να χάσετε 2 κιλά σε μία εβδομάδα, χωρίς να πεινάσετε!\nΩς γνωστόν μαγικές λύσεις δεν υπάρχουν όμως με πρόγραμμα, σωστή διατροφή και λίγη άσκηση θα καταφέρετε να έχετε το επιθυμητό αποτέλεσμα.\nΟι αυστηρές δίαιτες τείνουν να περιορίζουν τα γεύματα και να μειώνουν τις θερμίδες. Εσείς μπορείτε να εναλλάσσετε ορισμένα γεύματα με σαλάτες ή σούπες , που έχουν υψηλή περιεκτικότητα σε νερό και φυτικές ίνες. Εάν δεν σας αρέσουν οι σούπες , επιλέξετε πράσινες σαλάτες ή με ντομάτα, καρότο, αγγούρι, πιπεριές και παρθένο ελαιόλαδο ( μία κουταλιά). Έχουν λιγότερο από 200 θερμίδες και είναι ιδιαίτερα χορταστικές.\nΈνα μικρό, ελαφρύ δείπνο είναι το κλειδί για την επιτυχία απώλειας βάρους. Συχνά το βραδινό ξεπερνά τις 600 – 800 θερμίδες όταν χρειαζόμαστε μόνο 300 έως 500 θερμίδες (ανάλογα με το φύλο, τα επίπεδα δραστηριότητας και τα κιλά).Αυτό μεταφράζεται σε ένα μικρό κομμάτι στήθους κοτόπουλου ή ψαριού 100 έως 150 g και δύο έως τρία φλιτζάνια ανάμεικτα λαχανικά.\nΕπόμενο άρθροΑλμυρά κουλουράκια διαίτης